Početna Vesti Trodnevna poseta sindikatima u Srbiji Luca Triangla i Jirky Raine\nGranski sindikat industrije, energije i rudarstva „Nezavisnost“ bio je neformalni domaćin najvišim predstavnicima evropske i svetske sindikalne federacije, pa je prema programu njihove radne posete, odmah po dolasku u Beograd, organizovan sastanak u kompaniji Confezioni Andrea, sa predstavnicima menadžmenta i članovima Odbora poverenika Sindikata „Nezavisnost“ u Confezioni Andrea.\nDrugiog dana radne posete Luc Tringla i Jyrki Raine, organizovali smo okrugli sto na temu:\n„Stanje, uslovi rada i perspektive socijalnog dijaloga u industriji tekstila kože i obuće“\nUz učešće predstavnika rukovodstva Granskog sindikata IER „Nezavisnost“ i Samostalnog sindikata tekstila, kože i obuće, na okruglom stolu su uzeli učešće i naši sindikalni poverenici iz kompanija: Proleter AD, GEOX i Confezioni Andrea.\nModerator okruglog stola bio je Luc Triangl, koji je učesnicima okruglog stola govorio o stanju industrijskih odnosa u sektoru tekstila, kože i obuće u Evropskoj uniji, kao i o početku projekta koji će se sprovoditi uz podršku Evropske komisije, sa ciljem da se poboljšaju uslovi rada i zarade zaposlenih u tekstilnoj industriji i industriji kože i obuće u državama Zapadnog Balkana.\nUvodna izlaganja na okruglom stolu imali su i:\nprof.dr Petar Đukić, stručni savetnik Granskog sindikata IER „Nezavisnost“ i\nMilorad Vasiljević, predstavnik Privredne komore Srbije.\nNakon održanog okruglog stola visoki funkcioneri federacije IndustriALL Europe, posetili su kancelariju Granskog sindikata industrije, energije i rudarstva „Nezavisnost“ i zadržali se u dvočasovnom razgovoru sa predsednikom Miloradom Panovićem i njegovim saradnicima.\nTrećeg dana radne posete generalnog sekretara IndustriALL Europe, Luc Triangla i njegovog savetnika Jyrki Raine održan je sastanak sa sa svim članicama IndustriALL Europe iz Srbije. Na sastanku su učestvovali predstavnici Izvršnog odbora Granskog sindikata IER „Nezavisnost“, koji su svojom diskusijom doprineli da se sagleda realno stanje industrijskih odnosa u Srbiji i problema sa kojima se suočavaju radnici u industrijskom sektoru.


Josep Borrell, visoki predstavnik Evropske unije za vanjsku politiku i sigurnost\nNe postoji alternativa nuklearnom sporazumu, rekao je u obraćanju u Strazburu Josep Borrell, visoki predstavnik Evropske unije za vanjsku politiku i sigurnost, povodom odluke Francuske, Velike Britanije i Njemačke da pokrenu mehanizam za rješavanje spora iz nuklearnog sporazuma sa Iranom zbog novog kršenja obaveza Teherana, prenosi Reuters.\nCilj mehanizma je "rješiti pitanja vezana za implementaciju nuklearnog sporazuma a ne nametnuti nove sankcije", rekao je Borrell u obraćanju u Evropskom parlamentu u Strazuburu.\n"Cilj nije ponovno uvođenje sankcija UN protiv Irana", naglašavaju diplomate.\n"Ne prihvatamo argument da Iran ima pravo da smanji svoje obaveze dogovorene sporazumom", navodi se u zajedničkoj izjavi tri zemlje. "Umjesto obrnutog puta, Iran je odlučio da smanji usklađenost sa sporazumom."\n"Ovo radimo u dobroj mjeri, sa općim ciljem očuvanja nuklearnog sporazuma i u iskrenoj nadi da ćemo pronaći put za rješavanje zastoja konstruktivnim diplomatskim dijalogom, istovremeno čuvajući sporazum i ostajući u njegovim okvirima", stoji u izjavi, prenosi Reuters.\nPrema mehanizmu naznačenom u dogovoru, kako navodi Reuters, EU će obavijestiti druge strane - Rusiju i Kinu, kao i sam Iran. Zatim će sve strane imati rok od 15 dana da reše razlike, mada se on može pomjeriti, ukoliko se sve strane s tim usaglase.\nNuklearni sporazum, zvaničnog naziva "Zajednički sveobuhvatni plan djelovanja" (JCPOA), potpisalo je 2015. godine pet stalnih članica Vijeća sigurnosti: Sjedinjene Države, Kina, Francuska, Rusija, Velika Britanija, Njemačka plus Evropska unija i Iran.\nSjedinjene Države su, međutim, 2018. godine odlučile da se povuku iz sporazuma, nakon ocene američkog predsednika Donalda Trumpa da Iran krši duh sporazuma i da nastavljaju da ciljaju ka nuklearnom oružju, što Iran uporno poriče.


Pročitajte dnevni horoskop za petak, 10. avgust 2018. godine – Tračara\nObjavljeno 10. 08. 2018.\nDanas je petak, a na nebu Venera se našla u kvadratu sa Saturnom. Dve suprotnosti, nežna Venera u kombinaciji sa hladnim račundžijom Saturnom… Kvadrat koji je težak za preživljavanje, nezgodan, donosi sa sobom apatiju, melanholiju, osećaj odbačenosti, usamljenosti, težine psotojanja…\nS tim kreće i bujica straha od strane Saturna a s njom nesigurnost, nepoverenje, ljubomore. Teško vreme za parove, ali i za samce.\nSaturn je retrogradan, uakzuje opet na prošlost, nešto tužno, neki događaj koji ste potisnuli iz straha da ne utiče previše na vas, ali on se javi povremeno, te od vaše snage ličnosti zavisi koliko ćete dozvoliti da na vas utiče i ispliva van.\nU nastavku pročitajte dnevni horoskop za petak, 10. avgust 2018. godine. Kliknite na strelice kako biste došli do svog znaka.\nPročitajte dnevni horoskop za subotu, 11. avgust 2018. godine


Naš trofejni stručnjak je, naime, već 17 puta odveo ekipe na završni turnir Evrolige, a ako kao strateg Fenerbahčea pobedi Žalgiris u gostima (meč počinje u 19 časova), doći će i do 18. učešća na "fajnal foru".\nŽalgiris je uspeo da u Istanbulu napravi "brejk", dobivši drugu utakmicu (80:82) posle prvobitne lekcije (76:43), ali je onda Obradović treću rešio u svoju korist (57:66), pa će u Litvaniji novim trijumfom uspeti da se plasira na F4 čiji je domaćin Vitorija.\nOtkako je 1991. sa Partizanom u debitantskoj sezoni pokorio Evropu, uz čuvenu trojku Aleksandra Đorđevića za pobedu nad Huventudom u istanbulskom finalu, "Žoc" je samo šest sezona (od onih u kojima je bio na kormilima ekipa koje su učestvovale u elitnom takmičenju) završio bez učešća na završnim turnirima (2003, 2004, 2006, 2008, 2010. i 2014.) vodeći redom Huventud, Beneton, Panatinaikos i "Fener".\nProšle godine mu je u Beogradu izmakla jubilarna deseta evropska titula, Real je bio bolji u Areni (85:80), a možda se to finale ponovo desi. Jer, Madriđani su već prošli na završni turnir (eliminisavši sa 3:0 Panatinikos) i igraće u polufinalu sa boljim iz serije CSKA - Baskonija (Moskovljani vode sa 2:1), dok pobednika megdana Fenerbahče - Žalgiris čeka bolji iz serije Anadolu Efes - Barselona (turski klub vodi sa 2:1 trenutno).


Izraelska firma REKLAMIRALA da prikuplja podatke o korisnicima - Bizlife.rs\n11:40 Njujork, 20.07.2019.\nIzraelska tehnološka kompanija Grupa NSO, za koju se misli da je ranije hakovala “Votsap” (WhatsApp), govorila je klijentima da može da prikuplja informacije o korisnicima s društvenih mreža, objavio je Fajnenšel tajms.\nLondonski list navodi da je kompanija, “kako tvrde ljudi upoznati s prodajom, govorila kupcima da svojom tehnologijom može da tajno dođe do svih podataka jedne osobe sa servera Epla, Gugla, Fejsbuka, Amazona, Majkrosofta.\nPortparol NSO je porekao pisanje Fajnenešel tajmsa odgovarajući na molbu Frans presa da prokomentariše. “Postoji suštinsko nerazumevanje NSO, njenih usluga i tehnologije”, rekao je portparol.\nOn je objasnio da proizvodi NSO “ne obezbeđuju takvu vrstu sposobnosti za prikupljanje i pristup klaud (oblak) aplikacijama, uslugama ili infrastrukturi, kako je navedeno i sugerisano u današnjem članku FT”.\nU maju je “Votsap” objavio da je razvio “apdejt” kako bi sprečio ubacivanje sofisticiranog špijunskog programa koji se može koristiti za špijuniranje novinara, aktivista i drugih.\nKako je navedeno, špijunski program nosi sva obeležja privatne kompanije koja sarađuje s mnogim državama u svetu.\nTa kompanija nije imenovana, ali je vašingtonski analitičar Džozef Hol, glavni tehnolog Centra za demokratiju i tehnologiju, rekao da se čini da je hakovanje povezano s programom “Pegasus” firme NSO.\nTaj program se prodaje policijama i obaveštajnim službama.\nFajnenšel tajms se u izveštaju pozvao na dokumente s opisom tog proizvoda i njegovom primenom, do kojih je došao, i naveo da se “razvio da prikuplja mnogo veći obim informacija u klaudu, kao što su pregled svih lokacija mete, arhiviranih poruka ili fotografija”.\nkompanija izrael fejsbuk oblak cloud podaci hakovanje grupa nso


Sancho može ići iz Borussije, ali cijena je paprena | Krupljani.BA\nNakon što su danas, iz svih krajiških gradova biciklisti krenuli put Srebrenice, sutra rano ujutro na isti put kreću i naši motoristi iz cijelog...\nDortmundska Borussia je spremna da ovog ljeta proda Jadona Sanchoa, ali samo ako neki klub plati za njega 130 miliona eura.\nEngleski reprezentativac pokazao je u posljednje dvije sezone da je pred njim blistava budućnost i skrenuo pažnju na sebe.\nNajčešće se pominjalo da bi karijeru mogao da nastavi u Manchester Unitedu.\nMeđutim, na “Signal Iduna parku” ne žele da ga puste za manje od 130 miliona eura, s obzirom da se radi o mladom fudbaleru.\nPitanje je da li će u eri nakon koronavirusa biti klubova koji su spremni da odmah izdvoje toliki novac za jednog fudbalera.


Logo operativnog sistema Android koji bi mogao nestati s novih Huavejevih telefona zbog sankcija SAD.\nMinistarstvo trgovine SAD prošle nedelje je stavilo Huavej na crnu listu, čime su američke kompanije onemogućene da mu prodaju tehnologiju bez odobrenja vlade, posle čega je Gugl (Google) najavio da više neće davati licencu kineskoj kompaniji za svoje popularne aplikacije poput Gugl pleja (Google Play), Gmaila ili Jutjuba (YouTube).\nŠtete od sankcija Huaveju\nSankcije administracije protiv Huaveja počele su da grizu iako su njihove dimenzije i dalje nejasne, ocenjuje agencija Asošiejted pres (Associated Press), ističući da američki potez dalje zaoštrava trgovinske tenzije s Pekingom, ali i rizikuje da Kina vremenom postane samodovoljna.\nHuavej, koji je sada na drugom mestu na listi proizvođača pametnih telefona iza Samsunga, mogao bi zaostati za Eplom (Apple) koji je na trećem mestu, piše AP, ali ističe da bi američke sankcije mogle imati neželjene efekte u SAD, s obzirom na to koliko Huavej kupuje od američkih kompanija, posebno onih koje proizvode mikroprocesore za pametne telefone, kompjutere, mrežnu opremu i druge uređaje.\nSektor proizvodnje čipova već ima problema zbog većih carina koje je Trampova administracija uvela Kini. Huavej se u velikoj meri oslanja na komponente iz SAD, ukazuje AP i dodaje da su američke kompanije koje kinesku kompaniju snabdevaju čipovima zabeležile pad vrednosti akcija u ponedeljak, dok se Huvej suočava s desetkovanom prodajom pametnih telefona bez Guglovog softvera i usluga.\nOdređeno olakšanje za američke kompanije je grejs period od 90 dana, ali će, ukazuje AP, mnogo zavisi od toga da li će zemlje poput Francuske, Nemačke, Velike Britanije i Holandije i dalje odbijati da potpuno isključe Huavejovu opremu iz svojih bežičnih mreža.\nHuavej je već najveći globalni snabdevač mrežne opreme i sada će verovatno krenuti da proizvodi sve komponente u Kini koja želi da bude tehnološki nezavisna do 2025. godine, ističe AP i ukazuje da bi američke tehnološke kompanije, koje se suočavaju s padom prodaje, mogle odgovoriti otpuštanjima, pošto je više od 52.000 tehnoloških radnih mesta u SAD direktno vezano za kineski izvoz.\nBlokada prodaje američke tehnologije Huaveju zabila je strelu duboko u Ahilovu petu kineskog tehnološkog džina – prevelikog oslanjanja na američke delove, prenosi agencija Frans pres (Agence France-Presse) ocene analitičara, ali i ukazuje da je slučaj Huaveja možda samo deo šireg trgovinskog spora.\nIzjavu osnivača Huaveja Ren Žengfeja da kompanija ima zalihe čipova i da može proizvoditi svoje, analitičari ocenjuju kao puko hvalisanje, jer ne može da pravi zalihe softvera i ne može se zamisliti kako može preživeti duži period bez pristupa globalnim lancima snabdevanja, pošto je, kako ukazuje AFP, i sama Huavejova jedinica za proizvodnju čipova obuhvaćena američkom zabranom.\nTakođe, konsultantska kuća Jurejža grup (Eurasia Group), prenosi AFP, navela je da je saznala da su glavni američki snabdevači čipovima suspendovali isporuke Huaveju dok se ne slegne prašina, što bi moglo "potpuno da podrije" Huavej po pitanju 5G. S druge strane, iako Huavej radi na sopstvenom operativnom sistemu, teško će oboriti dominaciju Guglovog Androida i Eplovog iOS-a, pošto su to neuspešno pokušali i Nokia, Blekberi (Blackberry) i Majkrosoft (Microsoft).\nČitav slučaj Huaveja, međutim, Tramp možda pokušava da iskoristi kao prednost u širim trgovinskim pregovorima, ali, ističe AFP, Peking može uzvratiti – Epl je posebno ranjiv na kineske moguće protivmere, jer skoro 20 odsto prodaje ima u Kini i u proizvodnji se oslanja na kineske fabrike. Mada je neka vrsta kompromisa moguća s ograničavanjem štete po Huavej, Tramp je pokrenuo dvostranački animozitet prema Huaveju koji bi ga mogao sprečiti da ustukne, prenosi AFP ocene analitičara.\nAko su Kina i SAD počele tehnološki Hladan rad, onda se nalog o Huaveju može videti kao početak digitalne Gvozdene zavese, ocenjuje Njujork tajms (The New York Times), ukazujući da Kina već skoro dve decenije podiže digitalni zid između sebe i ostatka sveta - jednosmernu prepreku kako bi se sprečio ulazak stranih kompanija poput Fejsbuka (Facebook) i Gugla, a omogućio izlazak svojih kompanija u svet.\nZaoštravanje američkog stava može imati šire posledice – pošto zatvara mnoge linije kojima su SAD i Kina razmenjivali ideje i poslovali uprkos strogoj kineskoj cenzuri – i to ne samo na tehnološki biznis, već i na to kako će svet koristiti i razumevati uređaje i usluge u budućnosti, ističe Njujork tajms koji ukazuje da je napad na Huavej usledio posle pogoršanja trgovinskog rata, čime je još jedna figura na većoj tabli za igranje.\nMada mnogi u Kini vide potez SAD kao plan da se zaustavi konkurencija, drugi u toj zemlji ukazuju da su same kineske barijere bila strategija koja će u jednom trenutku isprovocirati odmazdu – bilo je za očekivati da će SAD jednog dana reciprocitetom uzvratiti na zatvoreno kinesko internet tržište, koje na prvo pogled ne liči na ostatak interneta u svetu - koristi drugačije platforme, ideale i poslovne strategije i pažljivo ga prate cenzori, ukazuje Njujork tajms.\nKineska cenzura i stroga kontrola digitalnog života svojih građana, kako piše list, već su efikasno izolovali petinu svetske populacije, s generacijom Kineza koja ne zna šta znači "guglovati". Novi agresivan stav SAD ubrzaće taj proces i otvoriti mogućnost da kineski narod jednog dana koristi samo kineske telefone i uređaje s domaćim čipovima i softverom.\nKina, međutim, ima načine da uzvrati. Njujork tajms navodi da su kineski mediji javili da je predsednik Si Đinpin posetio mesto na kojem se kopaju i obrađuju retke rude koje su ključne za tehnologiju održive energije, što je ne previše suptilan podsetnik da Kina ima odlučujuću ulogu u retkim rudama i da bi mogla da prekine snabdevanje u svetu, što je već jednom uradila.\nKineska vlada se izgleda priprema za dugi trgovinski rat sa SAD, piše Vašington post (The Washington Post) i dodaje da je kineski predsednik u pratnji najvišeg pregovarača, vicepremijera Liu Hea, u ponedeljak položio venac na spomenik početku Dugog marša 1934, kada su tokom 6.000 kilometara dugog puta komunisti probili linije nacionalista i zbacili ih s vlasti.\nIstovremeno glavni kineski filmski kanal CCTV-6 je promenio redovni program da bi prikazivao filmove o Korejskom ratu, koji je završio bez pobednika pošto je Kina intervenisala da spreči pobedu Amerikanaca, ukazuje Post uz objašnjenje da trgovinski rat sa SAD mnoge Kineze podseća na Korejski rat kada su strane dve godine pričale o prekidu vatre dok su nastavljale borbe.\nKomentator provokativnog nacionalističkog tabloida Global tajms (Global Times) u kolumni u ponedeljak je napisao da kineski narod shvata da trgovinske nesuglasice Kine i SAD neće skoro završiti, prenosi vašingtonski list i ističe da je prethodne nedelje antiamerička propaganda pojačana u kineskim državnim medijima, dok je slogan "Želite da razgovaramo? Hajde da razgovaramo. Želite borbu? Hajde da se borimo. Želite da nas zastrašite? Samo sanjate!" postao viralan na kineskim društvenim medijima.\nDrugačiji pogled na Huavej\nSAD ne treba da potcenjuju osnivača Huaveja Ren Žengfeja i tu kompaniju treba da prihvate kao trijumf američkog sistema upravljanja, piše u komentaru za konzervativni Volstrit džurnal (The Wall Street Journal) Džordž Gilder (George Gilder), autor knjige "Life After Google: The Fall of Big Data and the Rise of the Blockchain Economy".\nGilder navodi da su u SAD stručnjaci i rivali nudili razna objašnjenja i alibije za uspon Huaveja čiji osnivač je kapital u vrednosti od 3.000 dolara pretvorio u šampiona telekomunikacione opreme i multinacionalnog giganta, sa 105 milijardi dolara godišnjeg prihoda godišnje, prisustvom u 170 zemalja i 180.000 zaposlenih.\nPrema većini objašnjenja, ukazuje Gilder, Ren, bivši oficir kineske vojske, napravio je kompaniju kao trojanski konj za komunističke hakere i špijune, uz pomoć velikih subvencija i krađa intelektualne svojine. Renova vojna karijera, međutim, bila je rutina za kineske mladiće, navodi autor teksta, a odbacuje i tvrdnje da Huavej krade tehnologiju, navodeći da rivalske tehnološke kompanije nužno imitiraju jedne druge i koriste slične delove prema standardima industrije.\nRen se, s druge strane, divi američkoj otvorenosti – jednom je rekao da su "SAD najotvorenija svetska država i time najsnažnija u svetu", ukazuje autor komentara u Volstrit džurnalu i dodaje da je Ren pokrenuo jednu od prvih potpuno privatnih kompanija u Kini, uvodeći plan za vlasništvo akcija među zaposlenima u američkom stilu. Nezavisan Hauvejov revizor KPMG, dodaje se u tekstu, objavio je da nije bilo velikih državnih subvencija i verifikovao je privatnu strukturu vlasništva – 98,6 odsto u vlasništvu zaposlenih i 1,4 odsto u vlasništvu Rena.\nPoslednjih meseci vlada SAD je počela da povlači neke tvrdnje o nelegalnom delovanju Huaveja, pojačavajući tvrdnju da polaže račune Pekingu koji zahteva od kineskih kompanija da sarađuju s obaveštajnim službama, piše Džilder i ističe da će anatemisanja kineske kompanije samo zato što je kineska osakatiti svetsku privedu.\nHuavej nije problem, već je prilika da se revitalizuje privreda SAD i osnaži digitalna infrastruktura. SAD treba da prihvate Huavej kao trijumf američkog sistema upravljanja umesto da ga guraju u ruke kineskih ekstremista koji uživaju u snovima o samodovoljnosti, zaključuje autor komentara u Volstrit džurnalu.


JOHANES HAN: ZEMLJE-KANDIDATI MORAJU USVOJITI EVROPSKE STANDARDE O SLOBODI MEDIJA - Magločistač\nPočetna Aktuelno JOHANES HAN: ZEMLJE-KANDIDATI MORAJU USVOJITI EVROPSKE STANDARDE O SLOBODI MEDIJA\nJOHANES HAN: ZEMLJE-KANDIDATI MORAJU USVOJITI EVROPSKE STANDARDE O SLOBODI MEDIJA\nPostavio/la: MagločistačObjavljeno: 04.11.2015 Kategorija: AktuelnoNema komentara\n„Pre pristupanja možemo da izvršimo neke promene, posle pristupanja promene su jako teške“\nEvropski komesar za proširenje Johanes Han izjavio je danas da zemlje-kandidati za EU moraju ispuniti evropske standarde kada je sloboda medija u pitanju.\n„Pre pristupanja možemo da izvršimo neke promene, posle pristupanja promene su jako teške“, rekao je Han na konferenciji “Speak Up 3“ u Briselu, koja je posvećena slobodi medija na Zapadnom Balkanu i u Turskoj.\nDodao je da sloboda medija igra centralnu ulogu u politici proširenja EU i najavio da će EU uskoro izneti i mere koje treba da se primene u narednih 12 meseci kako bi se unapredila sloboda medija.\n„Sloboda medija je nešto o čemu se ne može pregovarati. Poglavlja 23 i 24 su poglavlja kojima se počinju pregovori a istovremeno njima se i zatvaraju pregovori“, kazao je Han.\nPrema njegovim rečima, nema pravne države a da istovremeno postoje brojni sudski procesi koji se vode protiv novinara, samo zato što su kritikovali državne zvaničnike.\n„Potrebna je transparentna, tržišno orijentisana ekonomija, a ne smeju se dozvoliti netransparentni oblici vlasništva nad medijima i da se ne zna ko su vlasnici medija. Ne možemo dopustiti da se velike količine javnog novca troše u medijima, a za to ne postoji neki sistem odgovornosti“, rekao je Johanes Han.\nOn je ocenio da se autocenzura takođe negativno odražava na slobodu medija, kao i činjenica da je sve manje istraživačkog novinarstva.\n„Da li to znači da vlade savršeno funkcionišu i da nema korupcije? Nažalost, sumnjam da je tako“, rekao je Han.\nDodao je da je potrebno ojačati nezavisnost javnih emitera i regulatornih tela, sprečiti koncentraciju vlasništva u medijima.\nPotpredsednica Evropskog parlamenta Ulrike Lunaček kazala je da problema sa slobodom medija ima i unutar EU i kao primer navela situaciju u Mađarskoj.\nOna je apelovala na EU da kritikuje sve vlasti koje ugrožavaju slobodu medija, jer će u suprotnom izgubiti kredibilitet.


Jedinstvena ponuda /Aplicirajte online i "Osvježite se" uz akcijsko finansiranje / Radio Sarajevo\nBBI Bank/Aplicirajte online i "Osvježite se" uz akcijsko finansiranje\n23. 07. 2021. u 10:18:00 Promotivni tekst\nPosebna ponuda odnosi se na finansiranja do 50 hiljada KM bez hipoteke za rješavanje potreba svake porodice, bilo da je riječ o finansiranju kupovine, izgradnje ili adaptacije nekretnine, kupovini novog ili polovnog automobila ili za one kojima je potrebna dodatna gotovina.\n„Ponekad nam je za ostvarivanje osnovnih životnih potreba neophodno vrlo malo, a BBI je tu da olakša dolazak do finansijskih sredstava. U ova izazovna vremena BBI banka je tu i uvijek na usluzi klijentima kojima želimo pružiti vrhunski kvalitet usluge, te smo omogućili online apliciranje za finansiranja. Na taj način naši sugrađani iz udobnosti svoga doma mogu aplicirati i odabrati poslovnicu koja im odgovara za finalnu realizaciju svog zahtjeva. Akcija pod sloganom Osvježite se pripremljena je na način da svakoj porodici omogućimo rješavanje osnovnih finansijskih potreba - bilo da je riječ o rješavanju stambenog pitanja, adaptaciji stana ili kuće ili za potrebe dodatne gotovine. Posebno se ponosimo time što smo Banka koja drži do moralnih principa, te građanima koji imaju potrebu za sredstvima savjetujemo da se prije zahtjeva za finansiranje obrate našim zaposlenicima i pronađu najbolje rješenje“, kažu u BBI banci.\nAplicirajte online za finansiranje\nTagovi: aplikacija BBI Banka akcijska ponuda


Sprečavanje direktnog mešanja Amerike na prostoru Evrope praktično znači i jasnu poruku da prekrajanje granica - odnosno razgraničenje - više nije opcija koja je u igri.\nKako "Blic" saznaje, na samitu Zapadnog Balkana i njegovoj prvoj rundi održanoj pre nekoliko dana u Berlinu domaćini Angela Merkel i Emanuel Makron poručili su da je "kosovski dijalog" dobio razmere koje nisu u skladu sa stavovima EU.\n- To se prvenstveno odnosi na rešenje kosovskog problema koje bi podrazumevalo razgraničenje Srba i Albanaca, odnosno teritorija gde su većina. Upravo ovu ideju prihvatili su delovi američke administracije, gurali je i davali vetar u leđa stranama u dijalogu da idu u tom pravcu. Na samitu je jasno dato do znanja da "nema igre granicama" na Balkanu i u okviru Evrope - prenosi za "Blic" visokopozicionirani strani diplomata. Ideja o razgraničenju i menjanju granica u vodećim EU državama, posebno Nemačkoj, tumači se kao stvaranje žarišta i pokušaj dodatnog demontiranja evropskog prostora preko Balkana.\n- Bilo kakvo menjanje granica otvara pitanje Republike Srpske, ali i velike Albanije, i mi to vidimo kao klicu haosa koji bi gotovo sigurno lančano usledio. Kada je reč o evropskoj administraciji, smatramo da je sastanak u Berlinu sprečavanje u poslednjem trenutku. Nadamo se da će nastavkom samita u Parizu tako i ostati - kaže "Blicov" izvor.\n- Nema igara sa granicama i Trampovom administracijom na prostoru Evrope ako se žele evropske pare i donacije koje prednjače generalno posmatrano. Dodatno, Priština želi i viznu liberalizaciju - kaže naš sagovornik.\n"Blicov" izvor tvrdi da u Berlinu nije vršen pritisak da se prizna nezavisnost Kosova.\n- Biće još natezanja, ali je takođe jasno poručeno da nikakvi incidenti na prostoru Kosova neće biti tolerisani i to je stavljeno na nivo da bi se Priština mogla naći iza gvozdene zavese ukoliko se pokuša bilo kakav scenario - kaže "Blicov" izvor.


Milanovac učesnik u projektu „Srbija u ritmu Evrope“\nU kabinetu predsednika opštine Gornji Milanovac potpisan je sporazum o učešću naše opštine u projektu „Srbija u ritmu Evrope“. Sporazum su potpisali predsednik opštine Dejan Kovačević i direktor projekta „Srbija u ritmu Evrope“ David Makević.\n„U projektu „Srbija u ritmu Evrope“ uključeno je 20 gradova i opština. Ovo je najveći dečji televizijski program čiju je realizaciju podržalo 20 gradova i opština ali i 20 evropskih ambasadora, od kojih će svaki grad i opštinu posetiti po jedan ambasador. Deca se pripremaju u dve sekcije (hor i ples) u trajanju od 3 minuta, po evrovizijskom sistemu. Grad domaćin biće Sombor koji je ove godine pobedio na takmičenju u Ćupriji“, rekao je Makević.\nOva manifestacija je, od strane medija, okarakterisana kao „mala dečja Evrovizija“.\n„Veliko je zadovoljstvo što je baš Milanovac jedan od 20 gradova koji će se u 2017. godini takmičiti na manifestaciji „Srbija u ritmu Evrope“. Zahvalio bih se Radio-televiziji Srbije, kao i organizatorima, jer smatram da je ovaj događaj od izuzetnog značaja, prvenstveno za decu. Već u drugoj polovini januara ćemo krenuti sa selekcijom dece koja su talentovana, a 20 najboljih će učestvovati u ovom projektu. Deca će kroz svoj talenat prikazati našu opštinu u najboljem svetlu“, istakao je predsednik opštine.


Vesti online / Sport / Fudbal / Ožegović u bolnici, povredio se i Tošić\nOgnjen Ožegović, strelac protiv Rudara iz Pljevalja u kvalifikacijama za Ligu Evrope\nZbog povrede je sredinom drugog poluvremena izašao Zoran Tošić, dok je u finišu meča jak udarac u glavu dobio Ognjen Ožegović.\nDok u Humskoj očekuju da Tošić bude spreman za sledeći meč, još nema informacija o težini povrede Ožegovića.\nOn je dobio udarac laktom u potiljak u borbi za poziciju sa štoperom Radnika, neko vreme je ležao na terenu pre nego što je sudija dozovlio lekarskim ekipama da uđu na teren.\nMedicinski tim Partizana i Radnika je nekoliko minuta ukazivao pomoć Ožegoviću, koji je po okončanju utakmice odvezen ambulantnim kolima u lokalnu bolnicu.\n- Ožegović je posle udarca u glavu pokazivao znake dezorjentisanosti zbog čega mu je ukazana prva pomoć. Kako bi se utvrdilo da li ima potres mozga zbog simptoma koje pokazuje, kao što je dezorjentisanost, prebačen je u Zdravstveni centar Surdulica na snimanje - rekao je lekar Partizana Mr. dr Ilija Rosić.\nVidećemo da li će Ožegović i Tošić biti spremni za četvrtak, kada Partizan dočekuje litvanski Trakaj u prvom meču drugog kola kvalifikacija za Ligu Evrope.\nFUDBAL Tošić: Uvek da pobeđujemo, za Partizan remi nije dobar\nFUDBAL "Nikola Milenković može da uspe u Premijer ligi"\nFUDBAL Ožegović: Ako postignem gol u derbiju preskačem ogradu


Sport: Veljko Paunović napustio FSS - BalkaniYUm.TV '); } //]]>\nVeljko Paunović napustio FSS\nVeljko Paunović, koji je kao selektor Srbiji doneo titulu šampiona sveta za uzrast do 19 godina, napušta Fudbalski savez Srbije i posvetiće se klupskoj trenerskoj karijeri.\nSelektor omladinske reprezentacije Srbije koja je na Novom Zelandu postala prvak sveta Veljko Paunović napustiće Fudbalski savez Srbije (FSS) jer želi da se posveti klupskoj karijeri, potvrdio je potpredsednik FSS-a Savo Milošević za Večernje novosti, prenosi Tanjug.\n"Imali smo veliku želju da Veljko nastavi rad u FSS-u, ali ga posle svega ostvarenog u potpunosti razumemo. Mislim da je njegova odluka potpuno prirodna jer želi svakodnevan rad u klupskom fudbalu", rekao je Milošević.\nPaunoviću je istekao ugovor sa FSS-om i na Miloševiću je da pronađe zamenu.\n"Do kraja meseca, biće poznato ime selektora koji će da predvodi selekciju do 21 godinu. Želim da, ispred Saveza, zahvalim Veljku na, verujem, obostrano dobroj saradnji i svemu što je učinio za naš reprezentativni fudbal", zaključio je Milošević.


Počeli radovi na "Južnom toku" kroz Srbiju\nPripreme za "Južni tok" u Rusiji u julu 2012.\nPočetak izgradnje Gasovoda "Južni tok“ kroz Srbiju obeležen je u nedelju zavarivanjem prvog spoja cevi u Vojvodini i svečanom ceremonijom u Beogradu, dok će radovi na terenu, kako se navodi, krenuti u februaru sledeće godine. Analitičari su ranije upozoravali da su aranžmani sa ruskom stranom previše politički, a premalo ekonomski.\nPriključenje na "Južni tok" je simbol napretka i povezivanja Srbije i Rusije, izjavio je na svečanosti predsednik Tomislav Nikolić.\n"Ovoj generaciji je pripala čast da ispiše tu novu stranicu u istoriji vekovnog prijateljstva i saradnje dve zemlje", rekao je on dodavši da će posredno biti zaposleno oko 100.000 radnika.\nPremijer Srbije Ivica Dačić izjavio je da je ovo prvi kapitalni projekat posle više decenija i da će Srbija biti značajno regionalno čvorište za snabdevanje gasom i pouzdan energetski partner u regionu.\n"Projekat će postati lokomotiva ekonomskog razvoja ne samo Srbije, već i čitavog regiona", ocenio je predsednik Upravnog odbora "Gazproma" Aleksej Miler.\nRuski predsednik Vladimir Putin poručio je da će "gradnja gasovoda biti veliki doprinos poboljšanju međunarodne energetske sigurnosti", prenela je pres služba Kremlja.\nIgor Novaković, istraživač ISAK fonda, koji poslednjih godina prati odnose dve zemlje, izjavio je nedavno za RSE da energetskim sporazumom sa Srbijom Rusija nastoji da spreči približavanje i eventualno članstvo Srbije u NATO alijansi.\n„U ovom momentu postoji jasna poluga koju Rusi mogu da koriste – to je izgradnja ’Južnog toka’ kojim se pokreće mehanizam da u nekom budućem vremenu Srbija ne pokrene pitanje ulaska u NATO“, kaže Novaković.\nEkonomista Milan Kovačević ocenio je ranije za RSE da će Rusija i dalje koristiti politički pritisak, koji se pokazao kao delotvorno sredstvo u dosadašnjim aranžmanima sa Srbijom.\n“I ‘Južni tok’ i prodaja NIS-a Rusima i čitav paket aranžmana sa ruskom stranom od samog početka previše su politički, a premalo ekonomski poslovi. Dakle, verujem da će se krupne stvari oko energije i u budućnosti rešavati na politički način, ne gledajući mnogo u ekonomsku stranu tih poslova", ocenjuje Kovačević.\nSvečanoj ceremoniji u Palati Srbije u Beogradu prisustvovali su i ministar energetike Ruske Federacije Aleksandar Novak, prvi potpredsednik Vlade Srbije Aleksandar Vučić, ministar energetike, razvoja i zaštite životne sredine u Vladi Srbije Zorana Mihajlović i direktor "Srbijagasa" Dušan Bajatović.


Juče je održana 47. sednica Opštinskog veća opštine Smederevska Palanka. Na dnevnom redu bilo je ukupno 30 tačaka a najznačajnija se odnosila na usvajanje Predloga budžeta opštine za 2020. godinu koji iznosi 1.268.453.300 dinara.\nBudžet za narednu godinu, posle dužeg perioda, biće razvojni i planirana su velika ulaganja investicione projekte. U socijalnom delu budžetska sredstsva povećana su za stipendije učenicima- mladim talentima, zatim postupak finansiranja vantelesne oplodnje, kao i za socijalno ugroženo stanovništvo. Konačnu odluku o Predlogu budžeta za 2020. godinu daće odbornici na narednoj sednici Skupštine opštine koja je zakazana za 18. decembar.\nČlanovi veća utvrdili su program korišćenja sredstava Budžetskog fonda za zaštitu i unapređenje životne sredine, kao i finansiranje i unapređenje bezbednosti saobraćaja na putevima na teritoriji opštine Palanka za narednu godinu.


Stranica 2 - Ustav - Euronews.rs\nUtvrđen tekst akta o promeni Ustava, konačnu reč daje Venecijanska komisija u oktobru\nVenecijanska komisija SE trebalo bi ove tekstove da razmatra na sednici zakazanoj za 15. i 16. oktobar i da nakon toga da mišljenje\nOdložena sednica Odbora Skupštine Srbije za ustavna pitanja i zakonodavstvo\nSednica Odbora Skupštine Srbije za ustavna pitanja i zakonodavstvo odložena je, saopšteno je iz Skupštine.\nEpidemiolozi su jedinstveni - kada se dođe do 80 odsto vakcinisane populacije, društvo može delimično da odahne\nKolar: U Vukovaru se ne sme ukinuti pravo na školovanje na maternjem jeziku\nPripadnici srpske zajednice, ali i drugih nacionalnih manjina imaju pravo na školovanje na maternjem jeziku na osnovu ustavnog zakona i to pravo se ne sme i ne može ukinuti, kaže zamenik gradonačelnika Vukovara iz redova srpske zajednice Srđan Kolar.\nDačić i Brnabić o promeni Ustava, tokom jula u planu sastanak sa Venecijanskom komisijom\nPredsednik Skupštine Srbije Ivica Dačić održao je danas redovne konsultacije sa predsednicom Vlade Anom Brnabić i predstavnicima Ministarstva pravde o promeni Ustava u oblasti pravosuđa.\nDačić: Za pomak u Briselskom dijalogu neophodan pritisak na Prištinu\nAlbanski parlament izglasao nepoverenje predsedniku Iljiru Meti\nAlbanski parlament raspravlja o smeni predsednika Iljira Mete. Poslanici Socijalističke partije premijera Edija Rame smatraju da je Meta ozbiljno prekršio Ustav\nBrnabić o predlogu za promenu Ustava: Nadam se društevnom konsenzusu\nUdruženje sudija i tužilaca: Izmene Ustava su u interesu građana, a ne NVO\nIzmene Ustava Srbije su u interesu građana, a ne u interesu nevladinih organizacija, ocenilo je danas Udruženja sudija i tužilaca Srbije.\nDačić: Uskoro zakazivanje sednice na kojoj će Vučić poslanike informisati o dijalogu s Prištinom\nU pripremi "američka" verzija Biblije: Ustav SAD i jevanđelja na jednom mestu\nU pripremi je verzija Biblije u koju je uključen američki Ustav, Zakletva zastavi Sjedinjenih Američkih Država i tekst pesme Lija Grinvuda "God Bless the USA".\nDačić: I neke proevropske stranke protive se promeni Ustava\nPredsednik parlamenta Ivica Dačić izjavio je danas da je paradoks to da se Narodna skupština najviše zalaže za promenu Ustava, a da oni kojih se to tiče, odnosno sudije i tužioci, ne izražavaju veliku podršku.\nKuća ljudskih prava i demokratije u Beogradu osudila je danas predloženo rešenje iz Nacrta zakona o izmenama i dopunama Zakona o parničnom postupku i zatražila njegovo povlačenje.\nPoslanici 8. juna o promenama Ustava; Dačić: Menja se samo deo o pravosuđu\nSkupština Srbije će 8. juna razmatrati pitanje promene Ustava, rekao je predsednik parlamenta Ivica Dačić.\nSrbija NATO Vimbldon Rat u Ukrajini Tenis Rusija Ukrajina Mala matura 2022


Vučić: Nema prepreka između Srbije i Amerike - 12.02.2016, Sputnik Srbija\nVučić: Nema prepreka između Srbije i Amerike\nPremijer Aleksandar Vučić je na zajedničkoj konferenciji za štampu rekao da ga je susret sa američkim senatorima uverio da je veoma malo prepreka, ili da ih... 12.02.2016, Sputnik Srbija\nDakle, one koji su napravili sav haos u startu, el mujahid i al kaid, i sve haose još 100 x, molimo da pomognu u stabilizaciji prilika. Skoro duhovito da nije očajno..\nIma prepreka, amerika je okupator Srbije.\n15:54 12.02.2016 (Osveženo: 15:56 12.02.2016)\n© Tanjug / Zoran ŽestićAleksandar Vučić i Džon Mekejn\nPremijer Aleksandar Vučić je na zajedničkoj konferenciji za štampu rekao da ga je susret sa američkim senatorima uverio da je veoma malo prepreka, ili da ih gotovo uopšte nema, kada je reč o stvaranju boljeg ambijenta i još boljih odnosa između Srbije i Sjedinjenih Američkih Država.\n1 Oktobar 2015, 21:47\nAmerički senator Džon Mekejn rekao je posle razgovora u Vladi Srbije da je Srbija demokratski uređena zemlja i da je to postigla svojim napornim radom, a posebno je pohvalio odnos prema izbeglicama, posvećenost članstvu EU, reformama i stabilnosti regiona.\nMekejn je posebnu pažnju posvetio migrantskoj krizi:\n„Veoma nam je drago što smo ovde, što nam je Vlada omogućila da vidimo tranzit izbeglica preko njene teritorije“, rekao je Mekejn.\nMekejn je rekao da su itekako „priznati i prepoznati“ napori i napredak Beograda u normalizaciji odnosa sa Prištinom, posvećenost članstvu u EU i reformama koje su za to potrebne, napori za unapređenje odnosa sa BiH i Albanijom, kao i napredak na planu ekonomskih reformi.\n„Živimo u opasnom svetu, broj izbeglica nikad nije bio veći od Drugog svetskog rata i to stavlja veći akcenat na odnose između naših zemalja, posebno zemalja koje su demokratski uređene, a Srbija to jeste i to je postigla svojim napornim radom“, rekao je Mekejn.\nOn je zahvalio Vladi Srbije na odnosu sa SAD i čestitao Srbiji predstojeći praznik Dan državnosti.\nSenator Šeldon Vajthaus je rekao da su predstavnici obe velike američke političke partije u delegaciji koja je posetila Srbiju i da nose zajedničku poruku — da cene uređen i dobar način na koji je Srbija odgovorila na migrantsku krizu.\nOn je rekao da postoji saradnja i prijateljstvo između Srbije i SAD i da veruje da je budućnost odnosa dve zemlje veoma svetla.\nVučić je, u obraćanju novinarima, rekao da je za Srbiju unapređenje odnosa sa SAD od posebnog i velikog značaja, jer joj je ta zemlja veoma važan saveznik na našem evropskom putu.\n12 Februar 2016, 14:27\n„Dobri odnosi, ne samo politički, već i ekonomski, između dve zemlje, otvaraju brojne mogućnosti da uredimo i unapredimo život za naše građane i u to treba da uložimo posebnu energiju, znanje, veliki rad, trud, posvećenost i odgovornost“, rekao je Vučić.\nPrema njegovim rečima, razgovaralo se i o globalnim pitanjima, odnosno o migrantskoj krizi i još jednom je istakao da u Srbiji nije bilo nikakvih problema sa izbeglicama, kao i da će ona i dalje pomagati izbeglice koliko je to moguće.\n„Zahvalni smo našim gostima što su imali vremena da vide kako izgleda tranzitna ruta kroz našu zemlju, što su videli da se trudimo da pomognemo tim ljudima, da im dajemo hranu, odeću, lekove“, rekao je Vučić.\nOn je ponovio da Srbija nije imala loših iskustava sa izbeglicama i poručio da ni u budućnosti neće podizati zidove jer to nije, kako je rekao, ni evropsko ni civilizovano rešenje.\n9 Februar 2016, 15:44\n„Srbija ne može da izdrži da bude parking za izbeglice, i da ovde bude desetine i stotine hiljada ljudi jer nemamo ekonomsku snagu, ali smo spremni da učestvujemo u zajedničkom evropskom rešenju, i u prihvatanju obaveza, a ne samo novca kao članica Evropske unije. To je odgovorno i ozbiljno ponašanje“, zaključio je Vučić.\nAmeričke prijatelje, dodao je, zamolio je da pomognu u očuvanju stabilnosti Zapadnog Balkana, zato što su, kako je naveo, mir i stabilnost ključ za dalji ekonomski napredak Srbije.\n12 Februar 2016, 18:10\n12 Februar 2016, 18:31


Verovali ili ne: Televizija Pink beleži rast gledanosti : Crveni tepih\nVerovali ili ne: Televizija Pink beleži rast gledanosti\nFinalna emisija “Zvezde Granda” oborila je u subotu uveče rekord u gledanosti, kada su u pitanju emisije ovog tipa, pošto je proglašenje pobednika imalo šer od neverovatnih 60 odsto.\nUz televiziju “Pink” je u subotu bilo u proseku 26 odsto gledalaca Srbije, za 20 odsto više od RTS-a (21,17 odsto)i dva i po puta više od Televizije “Prva” (11,73 odsto), a sam muzički šou u kome je trijumfovao Cetinjanin Darko Martinović pratilo je više od pola Srbije.\nKako navode s Pinka, piplmetri agencije AGB stratedžik zabeležili su sledeće rezultate:\n- Finale “Zvezde Granda” imalo je šer od 45%, što znači da je emisiju pratio skoro svaki drugi gledalac u Srbiji, dok je sam čin proglašenja pratilo preko 60 odsto gledalaca koji su tog trenutka bili uz TV ekrane. Od 22.45 sati do kraja emisije uz Pink je bilo gotovo 50 odsto gledalaca, dok su sve ostale televizije sa nacionalnom frekvencijom imale zajedno 36 odsto, navodi se u saopštenju, uz napomenu da je još jedna emisija na Pinku imala odličnu “startnu poziciju”.\n- Ulazak na “Akademiju debelih” pratilo je 1.520.000 gledalaca što obećava da će gledaoci u Srbiji i regionu ovog leta dosta vremena provoditi uz naš novi rijaliti program, kaže se u saopštenju Pinka.


Organizovano odnošenje kabastog otpada na Novom Beogradu – NBGD Vesti\nOrganizovano odnošenje kabastog otpada na Novom Beogradu\nAutor nbgdvesti on 4. februara 2022.\nJavno komunalno preduzeće „Gradska čistoća” tradicionalno sprovodi akciju besplatnog odnošenja kabastog otpada svakog prvog vikenda u mesecu. Sugrađani nepotrebne kabaste stvari mogu da ostave tokom vikenda, 5. i 6. februara, pored kontejnera ili ispred svojih dvorišta, odakle će ih ekipe „Čistoće” besplatno ukloniti, saopšteno je iz ovog preduzeća.\nOni koji raspolažu većim količinama otpada mogu da se jave „Gradskoj čistoći” na besplatan broj telefona 0800-000-807, kako bi obavestili ekipe preduzeća o količini otpada i lokaciji na kojoj će ga ostaviti.\n„Čistoća” apeluje na sugrađane da iskoriste ovu akciju kako se kabasti otpad ne bi gomilao na javnim površinama ostalim danima u mesecu kada se ta usluga naplaćuje. Odnošenje kabastog otpada je besplatno samo za građane Beograda. Pravni subjekti i preduzetnici uslugu odnošenja kabastog otpada mogu koristiti kad god imaju potrebu za tim i po izuzetno povoljnim cenama, a usluga se naplaćuje po kubnom metru odnetog otpada i broju utrošenih sati.\nSve informacije o cenama i uslugama „Gradske čistoće” dostupne su i na sajtu www.gradskacistoca.rs.


(VIDEO) DOK STIŽU OSUDE IZ CIJELOG SVIJETA: Netanijahu zahvalio Trampu na „hrabroj i pravednoj odluci“ o Jerusalemu - GlobalCir\nPredsjednik Palestinske nacionalne administracije (PNA) Mahmud Abas nazvao je izjavu predsjednika SAD Donalda Trampa o prenošenju Ambasade u Jerusalem krajem američkog učešća u bliskoistočnom mirovnom procesu. Odluka predsjednika SAD Donalda Trampa da Jerusalem prizna kao prijestolnicu Izraela izazvala je osudu i žestoke reakcije većinski muslimanskih zemalja širom Bliskog istoka. Stigle su i riječi zahvale iz Izraela.\nSAD prestaju biti dijelom mirovnih napora\nAmbasador Palestine u Rusiji Abdel Hafiz Nofal izjavio je za Sputnjik da Palestina smatra „suludim korakom“ odluku predsjednika SAD-a Donalda Trampa da prizna Jerusalem za glavni grad Izraela i odbija bilo kakvo posredovanje Vašingtona u promociji mirovnih pregovora o Bliskom istoku.\n„Do posljednjeg trenutka nismo u potpunosti vjerovali da će Tramp preduzeti tako opasan korak. Smatram da će to dovesti region do haosa i pakla. Nijedan Palestinac i nijedan lider arapskog svijeta neće prihvatiti taj Trampov korak“, rekao je ambasador.\nHamas, militantna grupa koja kontroliše Gazu i koju SAD i EU smatraju terorističkom organizacijom, pozvao je na nove proteste u narednim danima. Zvaničnik Hamasa Salah Bardavil rekao je da su Palestinci „danas na opasnom raskršću“.\n„Ili ćemo opstati ili propasti“, dodao je on. Bardavil je takođe rekao da „ako Tramp ili bilo ko misli da naš narod, naša nacija i naš otpor ne mogu da suzbiju njegove planove, onda griješi“.\nMinistarstvo spoljnih poslova Turske je osudilo odluku SAD da priznaju Jerusalem kao prijestolnicu Izraela, nazivajući je „neodgovornom“ i pozvalo je Vašington da preispita taj potez.\nEgipat odbacuje odluku SAD o premeštanju Ambasade u Jerusalem, saopštilo je Ministarstvo spoljnih poslova Egipta i dodaje da Trampovo priznanje Jerusalima kao izraelske prijestolnice ne mijenja pravni status grada, prenosi Rojters.\nSaudijska Arabija takođe je izrazila protivljenje Trampovom potezu, navodeći da on „provocira osećanja muslimana širom svijeta“.\nKatar je ocijenio da odluka o premiještanju Ambasade SAD-a u Jerusalem predstavlja „opasnu eskalaciju i smrtnu kaznu za sve koji žele mir“. U telefonskom razgovoru sa američkim predsjednikom, katarski emir Tamim bin Hamad el Tani je izjavio da će se Trampova odluka odraziti na bezbjednost i stabilnost na Bliskom istoku.\nJordanski kralj Abdulah II izrazio je zabrinutost u telefonskom razgovoru sa Trampom, kome je rekao da ignorisanje prava Palestinaca, muslimana i hrišćana u Jerusalemu može samo da izazove širenje ekstremizma.\nLiban takođe upozorava da Trampova odluka prijeti mirovnom procesu i stabilnosti u regionu.\nNetanijahu zahvalio Trampu na „hrabroj i pravednoj odluci“ o Jerusalemu\nIzraelski premijer Benjamin Netanijahu zahvalio je američkom predsjedniku Donaldu Trampu zbog „hrabre i pravedne odluke“ da prizna Jerusalem kao glavni grad jevrejske države i započne pripreme za preseljenje Ambasade SAD-a. „Duboko smo zahvalni predsjedniku zbog njegove hrabre i pravedne odluke da Jerusalem prizna kao glavni grad Izraela i pripremi preseljenje Ambasade SAD-a“, rekao je šef Vlade Izraela u video-poruci.\nOn je nazvao odluku predsjednika „važnim korakom ka miru“. „Ne može biti mira koji ne bi uključivao Jerusalem u svojstvu glavnog grada države Izrael“, naglasio je Netanijahu.


Ciljani trening za stručno i nastavno osoblje srednjih škola | Heinrich Böll Stiftung | Ured u Sarajevo - Bosnia and Herzegovina,\nCiljani trening za stručno i nastavno osoblje srednjih škola\nU četvrtak i petak (19. i 20. juna 2014) je u Bihaću održan trening pod nazivom (R)edukovanje homofobije i transfobije: Inkluzija i senzibilizacija za rad s LGBT učenicima_ama, namijenjen stručnom i nastavnom osoblju srednjih škola Unsko-sanskog Kantona. Treningu je prisustvovalo 14 pedagoga_inja, psihologa_inja, profesora_ica i jedan direktor srednjih škola iz Bosanske Krupe, Cazina, Velike Kladuše, Bužima, Bihaća i Sanskog Mosta.\nDrugu godinu zaredom Fondacija Heinrich Böll sa partnerskim organizacijama Sarajevski otvoreni centar i Fondacijom CURE implementira projekat koji finansira Evropska Unija, Coming out! Zagovaranje i zaštita prava LGBT osoba. Poseban fokus projekta je usmjeren na senzibilizaciju državnih službenika_ca koji rade u sektoru unutrašnjih poslova, pravosuđa, zdravstva i obrazovanja, ali i drugih ciljnih skupina kao što su novinari_ke i predstavnici_e organizacija civilnog društva.\nUčesnice i učesnici su imali priliku slušati o predrasudama i stereotipima prema LGBT učenicima_ama, coming out procesu, te specifičnostima svakodnevnice, problemima i potrebama LGBT učenika_ca.Trening je pokazao veliku zainteresovanost pedagoga i psihologa za dodatnim edukovanjem na ovu temu.\nOba dana treninga su prisustvovali i predstavnici_e Ministarstva obrazovanja, nauke, kulture i sporta Unsko-sanskog kantona. Pored organizatorica treninga na početku se učesnicima_ama obratio i stručni saradnik Ministarstva Adnan Kreso, koji je između ostalog rekao da je nažalost danas takva situacija da određen broj ljudi u našem okruženju, pa tako i u školama, dovodi LGBT učenike_ce u lošu situaciju, te s toga im se trebaju stvoriti normalni uslovi da žive život kao i ostali učenici naših škola.\nUčesnici_e ove edukacije su pokazali otvorenost i profesionalsnost tokom dva dana edukacije, u kojem su razmjenjivali dosadašnja iskustva u radu te pokušali od predavačica dobiti dodatno znanje i preporuke za budući rad.


Mehmedović: Otkloniti zakonske prepreke za nabavku vakcina (VIDEO) Predstavnički dom Parlamentarne skupštine BiH razmatrat će na današnjoj sjednici zahtjev poslanika iz Kluba poslanika SDA da se izmjene Zakona o javnim nabavkama i Zakona o lijekovima i medicinskim sredstvima po hitom zakonodavnom postupku\n25. 02. 2021. u 14:52 Face.ba\nCilj dopune Zakona o javnim nabavkama je omogućavanje nabavke vakcina za provođenje imunizacije stanovništva Bosne i Hercegovine od Covida-19 na najbrži način, te osiguranje zaštite života i zdravlja.\nS druge strane cilj dopune Zakona o lijekovima i medicinskim sredstvima je omogućavanje pristupa vakcinama i drugim lijekovima za sprečavanje i liječenje od zaraznih oboljenja, te zaštita života i zdravlja stanovništva BiH.\nPoslanik u Predstavničkom domu Parlamentarne skupštine BiH Šemsudin Mehmedović (SDA) podsjetio je da su se određeni dužnosnici u Vijeću ministara BiH pravdali neaktivnošću u nabavci vakcina protiv Covida-19 time što su spriječeni tim zakonskim rješenjima.\nStoga je Klub poslanika SDA predložio dvije tačke dnevnog reda po hitnoj proceduri - dopune oba zakona čime bi otklonili te prepreke da bi Vijeće ministara BiH moglo krenuti u direktno pregovaranje s proizvođačima lijekova i nabavci vakcine za građane BiH.\n- Imali smo obećanje od predsjedavajućeg Vijeća ministara Zorana Tegletije da su aktivnosti u toku i da su plaćene vakcine te smo očekivali da su one već u BiH. Očigledno je da Vijeće ministara BiH nije odgovorilo izazovima koji su bili pred njima - smatra Mehmedović.\nDodao je da je Klub poslanika SDA danas po hitnoj proceduri predložio ova dva zakona, a na zahtjev nekolicine poslanika bit će organizirana i vanredna sjednica Predstavničkog doma na kojoj će se raspravljati samo o nabavci lijekova.\nArijana Memić o današnjoj akciji: Ovo je početak, mi se nećemo umoriti!


Pogledajte kako je izgledala akcija deblokade Šićke petlje: Osam lica uhapšeno\nSARAJEVO - Osam lica privedeno je tokom akcije deblokiranja saobraćajne petlje Šićki Brod kod Tuzle i protiv njih će biti preduzete zakonom propisane mjere, saopšteno je danas iz Ministarstva unutrašnjih poslova (MUP) Tuzlanskog kantona.\nMeđu privedenim licima su i dvije osobe starosti 19 i 21 godina, dok je tokom sprovođenja akcije utvrđeno prisustvo većeg broja mlađih lica, kao i lica koja nisu sa područja Tuzlanskog kantona.\nU saopštenju se navodi da je policija tokom akcije upotrijebila minimalnu silu i to samo prema licima koja su bila u vidno alkoholisanom stanju i koja su pružala otpor.\nPrilikom deblokade petlje, dva lica su zatražila ljekarsku pomoć i prevezena su na Univerzitetski klinički centar Tuzla.\nJedinica za podršku MUP-a Tuzlanskog kantona, uz asistenciju Specijalne policijske jedinice Federalne uprave policije, jutros u 6.00 časova sprovela je koordinisanu akciju deblokade magistralnih puteva na petlji Šićki Brod koju su u blokadi od 28. februara držali demobilisani borci.


Kompanija Fejsbuk je tokom prethodne godine potrošila 23 miliona dolara na obezbeđenje svog izvršnog direktora Marka Zakerberga, tri miliona više nego 2019. godine.\nPrema nedavnoj prijavi Komisije za hartije od vrednosti, Fejsbuk je platio 23 miliona dolara za obezbeđenje svog izvršnog direktora.\nTroškovi uključuju i privatno obezbeđenje gospođe Zakerberg tokom boravka u rezidencijama, tokom privatnih putovanja, uključujući lične godišnje troškove uz godišnji “džeparac” u visini od 10 miliona dolara. Tu je uračunat i trošak za obezbeđivanje lične sigurnosti Marka i njegove porodice.\n“Komitet za kompenzacije, nominacije i upravljanje veruje da su ovi troškovi opravdani i neophodni, imajući u vidu činjenicu da je Zakerberg dobio platu u visini od jednog dolara godišnje, bez bonusa i drugih kompenzacija”, navodi se u izjavi kompanije.\n“Postkovid ekonomiji će trebati vremena da se oporavi”


Općina Velika Kladuša ima mogućnosti za uspješan pristup fondovima EU - Općina Velika Kladuša\nTrodnevna radionice na temu „Pisanje projekta za fondove EU”, održana je od ponedjeljka, 26., do srijede, 28. augusta u Velikoj Kladuši u organizaciji Općine Velika Kladuša i njemačke razvojne agencije GIZ. Cilj radionice bio je jačanje kapaciteta lokalne zajednice u pogledu samostalne pripreme projekta i prikupljanja finansijskih sredstava iz različitih fondova sa posebnim fokusom na IPA fondove Evropske unije. Predavač na radionici bila je Emina Pašić, konsultantica na projektu kojeg provodi GIZ, a koja je učesnicima predstavila načine pisanja kvalitetnih i potpunih projektnih prijedloga koji će uvjeriti donatore EU da je predloženi projekt vrijedan ulaganja.\nPovlačenje sredstava iz fondova EU kompleksan je proces koji uključuje pripremu obimne pravne i tehničke dokumentacije koja je u skladu sa nacionalnim pravnim okvirom ali i sa zahtijevima EU, ali je i prilika koja može BiH i njenim općinama i gradovima donijeti finansijska sredstva za realizaciju brojnih projekata. Međutim tu priliku BiH do sada nije koristila u zadovoljavajućem obimu, ističe Pašić.\nZa BiH najvažni su IPA II i IPA III fondovi. Krajnji cilj svakog projekta koji se finansira iz sredstava EU je opći interes i dobro, odnosno stvaranje boljih životnih uslova za građane BiH i razvoj standarda koji su jednaki onima u zemljama Evropske unije. Upoznavanjem učesnika radionice s načinom pristupanja i učestvovanja u projektima fondova Evropske unije koji su namjenjeni Bosni i Hercegovini, Općina Velika Kladuša razvija ljudske kapacitete za uspješno pisanje, apliciranje i upravljanje EU projektima. Pašić je kazala da Općina Velike Kladuša ima mogućnosti i prednosti za uspješan pristup fondovima Evropske unije.\nUčesnici radionice bili su su predstavnici javnih ustanova i preduzeća sa područja općine, Centra za socijalni rad, Centra za kulturu i obrazovanje „Zuhdija Žalić“, Veterinarske stanice i Radio televizije Velika Kladuša, te uposlenici Općinskog organa uprave.\nTagovi: GIZIPA FondoviOpćina Velika Kladuša\nU MZ Vrnograč asfaltirana dva putna pravca


I Visoki savet sudstva traži formiranje nove radne grupe za izmenu Ustava | Insajder\nI Visoki savet sudstva traži formiranje nove radne grupe za izmenu Ustava\nMinistarstvo pravde je više puta ponovilo, da nema nameru da otvara novu javnu raspravu ili da formira novu radnu grupu koja bi radila na usaglašavanju ustavnih izmena u skladu sa preporukama Venecijanske komisije, a taj stav su ponovili i pre dva dana u odgovoru Insajderu. S druge strane struka i dalje insistira na tome. Visoki savet sudstva preporučio je danas, nakon analize mišljenja Venecijanske komisije, da se formira radna grupa za izradu konačnog teksta Nacrta amandmana na Ustav Republike Srbije, u čijem sastavu bi bili i predstavnici pravne nauke, pravosuđa i strukovnih udruženja.\nIlustracija: Ustav Srbije\n„VSS zahteva veću zaštitu sudske nezavisnosti i u tom cilju doslednu primenu principa podele vlasti u demokratskom društvu vladavine prava, kao i da bude u potpunosti uključen u izradu konačnog teksta Nacrta amandmana“ , navodi se u mišljenju ove nezavisne i samostalne institucije.\nKako dodaju, nakon onakvog mišljenja Venecijanske komisije, VSS smatra da je neophodno da se oformi radna grupa za izradu konačnog teksta Nacrta amandmana, u čijem sastavu bi bili i predstavnici pravosuđa, nauke i strukovnih udruženja. Radna grupa u takvom sastavu bi, kako navode, trebalo da razmotri sve primedbe i sugestije iz mišljenja Venecijanske komisije, a što bi obuhvatilo i stručne konsultacije, pre nego se tekst Nacrta amandmana uputi u proceduru Narodne skupštine.\n„VSS smatra da Nacrt amandmana iz koga proističe da sudije nemaju većinu u VSS, te da predsednik VSS ne može biti biran iz reda sudija, pokazuje očiglednu nameru predlagača ovog dokumenta da u najvažnijem telu sudsko-upravne vlasti, koje treba da garantuje i obezbeđuje samostalnost i nezavisnost sudova i sudija, sudije ne budu odlučujući faktor“ , ocenjuje VSS.\nVisoki savet sudstva osvrnuo se i na pojedinačne sporne predloge koje je izradilo Ministarstvo pravde, a koje je prvo stručna domaća javnost, a kasnije i Venecijanska komisija, kritikovala. Ovim povodom, VSS je objavila svoje mišljenje i predloge o najznačajnijim pitanjima i dilemama u tekstu Ustava u oblasti pravosuđa.\nKako navode, tekst Nacrta amandmana koji je upućen Venecijanskoj komisiji je sačinjen bez neophodnih konsultacija sa Visokim savetom sudstva i nije otklonio suštinske nedostatke na koje je ukazano ranijim mišljenjima i sugestijama koje je ovo telo upućivalo Ministarstvu pravde.\nDodaju, i da su pored neusvajanja predloga za izmene određenih rešenja, u konačan tekst Nacrta amandmana uneta i pojedina rešenja koja do tada nikada nisu ni bila pomenuta, kao što su: izbor članova VSS iz reda „istaknutih pravnika“ od strane petočlane komisije, većinom glasova njenih članova tj. sa ukupno tri glasa, kao i raspuštanje VSS svaki put kada ne odluči o pitanjima iz svoje nadležnosti u roku od 30 dana od dana kada je o tome prvi put odlučivalo.\nSužavanje nadležnosti Visokom savetu sudstva\n„Javnosti nisu saopšteni razlozi zbog čega Nacrt amandmana propisuje smanjenje broja i paran broj članova VSS kao i smanjenje broja članova iz reda sudija sa 7 na 5, radikalno nov način na koji se biraju i razrešavaju članovi ovog tela i uređuje njegov rad i odlučivanje, ali i zbog čega se menja definicija i sužavaju nadležnosti ovog tela“ , navodi VSS.\nKako dodaju, predloženim izmenama se, između ostalog, predviđa i mehanizam u slučaju nedonošenja nekih odluka iz nadležnosti VSS u roku od 30 dana od dana kada je o tome prvi put odlučivano, po kome prestaje mandat svim članovima VSS, pa i onim iz reda sudija.\nPrema njihovom mišljenju, ovo predstavlja direktan pritisak na članove VSS kako bi činili ustupke pri odlučivanju.\n„Istaknuti pravnik“ će dovesti do političko- stranačkog uticaja u VSS-u\nVisoki savet sudstva navodi i da nije u skladu sa zvaničnim dokumentima Republike Srbije o pravosuđu, a ni sa Akcionim planom za Poglavlje 23, uvođenje u sastav VSS „istaknutih pravnika“ koji bi taj status dobijali izborom u Narodnoj skupštini.\nPrema njihovom mišljenju, ovo bi moglo dovesti do političko-stranačkog uticaja na rad VSS.\n„Ne samo oba međunarodna udruženja sudija, već i Konsultativno veće evropskih sudija koje je telo Saveta Evrope, kao i VSS i Venecijanska komisija u svom Mišljenju, izjasnili su se da garancije objektivnog izbora članova VSS većinom od 3/5, odnosno 5/9 glasova svih narodnih poslanika nisu dovoljne“ , podseća VSS.\nU prilog ovoj tezi, Savet citira i deo iz Mišljenja Venecijanske komisije u kome se navodi da nije dopustivo „da polovina članova VSS bude povezana grupa istomišljenika po želji aktuelne vlasti. Malo je verovatno, prema tome, da je ovaj amandman odgovarajući za obezbeđenje pluralizma unutar VSS i Venecijanska komisija poziva srpske vlasti da pronađu drugo rešenje“.\nDržavni funkcioneri ne treba da biraju članove Visokog saveta sudstva\nTakođe, po mišljenju VSS sporno je i rešenje prema kojem u slučaju neizbora svih članova VSS, preostale članove većinom glasova bira komisija koju čine predsednik Narodne skupštine, predsednik Ustavnog suda, predsednik Vrhovnog suda, Vrhovni javni tužilac i Zaštitnik građana.\nOvo je sporno, prema mišljenju VSS, jer se radi o državnim funkcionerima različitih vidova vlasti, kao i o samo dva pravosudna funkcionera koje biraju ili predlažu za funkciju tako izabrani članovi VSS i VST.\n„VSS ocenjuje da je sadašnji broj članova i sudija u sastavu VSS neophodan za ostvarivanje njegovih ustavnih funkcija, a da se kontrola ostvarivanja tih funkcija, uz inovirani normativni okvir, može postići još većom javnošću i transparentnošću rada, kao i uvođenjem kvalifikovane većine za donošenje najvažnijih odluka“ , ocenjuje VSS.\nObuka u državnoj instituciji ne može biti prethodni već dodatni uslov\nVSS se osvrnuo i na postojanje pravosudne institucije u Ustavu Srbije.\n„Zbog svega iznetog, VSS ocenjuje da je sadašnji broj članova i sudija u sastavu VSS neophodan za ostvarivanje njegovih ustavnih funkcija, a da se kontrola ostvarivanja tih funkcija, uz inovirani normativni okvir, može postići još većom javnošću i transparentnošću rada, kao i uvođenjem kvalifikovane većine za donošenje najvažnijih odluka“ , smatra VSS.\nDodaje i da institucija za obuku u pravosuđu treba da bude definisana kao državna institucija sa svim potrebnim garancijama nezavisnosti.\n„Ukoliko, ipak, predmetna materija ostane ustavna, završena obuka u instituciji za obuku u pravosuđu ne bi trebala nikako da bude prethodni uslov za prijavljivanje na oglas, već eventualno naknadni ili dodatni uslov ili obaveza koju bi izabrani sudija imao nakon što VSS završi postupak izbora na sudijsku funkciju“ , dodaje VSS u mišljenju.\nOdredbe o premeštaju sudija nedovoljno precizne\nPrema mišljenju VSS, sporna je i odredba o premeštanju i upućivanju sudija u druge sudove bez svoje saglasnosti je nisu dovoljno precizirane.\n„Nije jasno šta znači „ukidanje suda ili pretežnog dela nadležnosti suda u koji je izabran“ i da li sudija koji se premešta zadržava dostignutu poziciju i primanja, tim pre što će i o ovim pitanjima odlučivati VSS u kome sudije nisu u većini. U Nacrtu amandmana na Ustav je izostavljena zabrana nepremestivosti u slučaju upućivanja sudije u drugi sud, koja postoji u važećem Ustavu, pa bi navedenu odredbu trebalo zadržati i pored toga precizno definisati ovu situaciju“ , ocenjuje VSS.\nKako smatraju, nije dovoljno jasno i precizno ustavno rešenje kojom se zabranjuje političko delovanje sudija i predsednika sudova, kojim je propisano i da se zakonom uređuje koje su funkcije, poslovi ili privatni interesi nespojivi.\nPrema mišljenju i VSS i Venecijanske komisije, ovo rešenje trebalo bi jasnije definisati ili zameniti zabranom članstva u političkoj stranci, da se tumačenjem ove norme ne bi ugrozila prava sudija da u pitanjima struke učestvuju u javnom životu i deluju kroz strukovna udruženja i NVO.\nIzmeđu ostalog, VSS skrenulo je pažnju i da je u Nacrtu amandmana neopravdano potpuno izostavljena odredba koja je važna za nezavisno sudstvo, a odnosi se na budžet.\nPodsetimo, Venecijanska komisija, kao telo Saveta evrope, krajem juna je objavila mišljenje nacrtu Ustava i navela šest zamerki na predložena rešenja u ustavnim amandmanima uz sugestiju da budu promenjene.\nNakon sugestija Venecijanske komisije, više strukovnih i nevladinih udruženja pozvalo je Vladu i Ministarstvo pravde da, imajući u vidu zamerke Venecijanske komisije, formira novu radnu grupu i organizuje pravu stručnu javnu raspravu o izmenama ustava u oblasti pravosuđa.\nMeđutim, ministarka Kuburović je povodom tog zahteva izjavila da ne vidi razlog da se ispočeka pišu amandmani, niti da se o tome ponovo vodi javna rasprava.\nPre nekoliko dana u odgovoru za Insajder, Ministarstvo pravde navelo je da očekuje da će do kraja leta biti završen Nacrt ustavnih izmena u oblasti pravosuđa koji je zatim biti prosleđen Vladi na usvajanje.\nNa pitanje ko čini radnu grupu koja će izraditi konačan Nacrt, iz Ministarstva, međutim, nismo dobili jasan odgovor.


Jovanović: Želimo da se predstavimo Beograđanima u najboljem svetlu\n24. novembar, 2018.\nVranjski Dinamo u okviru 17.kola Super lige Srbije gostuje u Beogradu gde će odmeriti snage sa ekipom Partizana. Dobra igra u prvom ovosezonskom duelu uliva im nadu da mogu do pozitivnog rezultata.\nStručni štab Dinama iskoristio je dvonedeljnu reprezentativnu pauzu za dodatni rad i pripremu duela sa ekipom Partizana, a cilj je da se u nedelju prikažu u najboljem mogućem svetlu. O tome je na redovnoj konferenciji za medije održanoj pred ovaj susret govorio i pomoćnik u stručnom štabu vranjskog tima Radmilo Jovanović koji je istakao da je i u prvom ovosezonskom duelu sa crno-belima njegov tim igrao jako dobro:\n’’Što se tiče kadrovske situacije svi igrači Dinama su zdravi i spremni za utakmicu sa Partizanom. Maksimalno smo iskoristili pauzu u prvenstvu da se što bolje pripremimo za taj duel. Glupo bi bilo da pričam o Partizanu, koliko je to veliki klub i kako oni igraju. Želimo da se predstavimo Beograđanima u najboljem svetlu, da prikažemo dobru igru i da tom igrom dođemo do što boljeg rezultata, ako možemo. Mi smo prvi duel sa ekipom Partizana jako dobro odigrali, ali videli ste i sami kako smo izgubili. Nadam se da možemo da ponovimo igru, a da rezultat sada bude drugačiji.’’\nMeč 17.kola Super lige Srbije između Partizana i Dinama igra se sutra, u nedelju 25.novembra 2018.godine, sa početkom u 17:00 časova. Obezbeđen je direktan televizijski prenos ovog susreta na prvom programu TV Arena sport.


Na severu Australije gradi se najveći sistem solara i baterija na svetu Na severu Australije gradi se najveći sistem solara i baterija na svetu\nMegaprojekat će oboriti još jedan rekord – koristiće najduži podvodni kabl za prenos struje.\n28/04/2022 autorka: Jelena Kozbašić\nRender: Sun Cable\nKompanija Sun Cable na severu Australije razvija najveći sistem solara i baterija na svetu. Kako se navodi u sažetku izveštaja o uticaju na životnu sredinu, solarna elektrana snage 17-20 GW biće priključena na skladište energije od 36-42 GWh. Planira se da se struja, podvodnim kablom, izvozi u Singapur.\nSolarni paneli prostiraće se na površini od preko 12 hiljada hektara, i to u području koje važi za veoma povoljno za proizvodnju električne energije pomoću Sunca.\nPodvodni kabl, koji će povezivati sistem sa Singapurom, biće dugačak 4200 kilometara. To je preko 5 puta više u odnosu na trenutno najduži podvodni kabl koji se koristi za prenos struje između Ujedinjenog Kraljevstva i Norveške (720 kilometara). Sistem bi trebalo da zadovoljava 15% energetskih potreba futurističkog grada-države u Južnoj Aziji.\nProcenjena vrednost ambicioznog projekta iznosi 30 miilijardi australijskih dolara (preko 20 milijardi evra). Predviđa se da će svake godine proizvesti električnu energiju u vrednosti od 2 milijarde australijskih dolara (oko 1,3 milijarde evra).\nKorist će imati stanovnici Australije, Indonezije i Singapura s obzirom na to da se, zahvaljujući megaprojektu, prognozira otvaranje 12 hiljada indirektnih radnih mesta. U toku izgradnje biće potrebno preko 1500 radnika, a za održavanje sistema trebaće 350 stručnjaka.\nPočetak građevinskih radova očekuje se početkom 2024. godine. U finansiranje postrojenja uključeni su i australijski milijarderi Majk Kenon-Bruks i Endrju Forest.\nPrema navodima kompanije, tokom sedamdeset godina dugog životnog veka ovaj ogromni projekat će smanjiti emisije gasova sa efektom staklene bašte za 480 miliona tona čime će doprineti borbi protiv klimatskih promena.\nAustralija je jedan od vodećih svetskih izvoznika uglja. Ovaj ogromni sistem mogao bi da označi njenu transformaciju u supersilu na polju izvoza zelene energije.


Iako su oni poraženi i u drugom meču finala Zapadne konferencije, a bilo je 105:103 u korist Los Anđeles Lejkersa posle istinske drame, naš reprezentativac je iznova zablistao.\nPostigao je poslednjih 12 poena svog tima, a ukupno dao 30.\nI ne samo to, imao je i devet asistencija, šest skokova, kao i četiri osvojene lopte, ali i čudesni pogodak "iz odbojke" u finišu, kao i majstoriju za vođstvo 20 sekundi pre kraja.\nIpak, koš Entonija Dejvisa, i to trojka u poslednjoj sekundi, potom je doneo trijumf Lejkersima za vođstvo od 2:0 u seriji koja se igra do četiri pobede.\nNikola Jokić je i ovoga puta bio najefikasniji igrač Nagetsa, a posle meča je, pored ostalog, govorio i o katastrofalnoj grešci u odbrani koja je skupo koštala njegov tim. Tada je i istakao da se "ovde ne radi o pojedincima, bilo kada se uradi nešto dobro ili loše", već o tome šta Nagetsi urade protiv svog rivala.


Članovi Zajedničke komisije za odbranu i sigurnost BiH posjetili DKPT BiH\nPOSJETE Domaćin sastanka bio Mirsad Vilić sa saradnicima\nČlanovi Zajedničke komisije za odbranu i sigurnost BiH posjetili su danas sjedište Direkcije za koordinaciju policijskih tijela (DKPT) BiH.\nDelegaciju Zajedničke komisije, koju su činili predsjedavajući Sifet Podžić i član Mario Karamatić primio je direktor Direkcije Mirsad Vilić sa saradnicima.\nRadna posjeta sjedištu Direkcije obavljena je u skladu s Godišnjim planom rada za 2018. godinu s ciljem sagledavanja aktuelnog stanja, sticanja uvida u stepen koordinacije u radu policijskih tijela BiH i saradnju s policijskim agencijama i institucijama iz sektora sigurnosti.\nDirektor Vilić upoznao je članove komisije s aktivnostima Direkcije, kao i izazovima sa kojima se susreću policijski službenici u svakodnevnom radu.\nRazmijenjeni su stavovi o postojećim zakonskim rješenjima i nadležnostima u sektoru sigurnosti u Bosni i Hercegovini, te potrebi njihove dosljednije primjene i blagovremene dogradnje.\nRazgovarano je i o brojnim aktivnostima koje se realiziraju u saradnji svih relevantnih subjekata iz sektora sigurnosti. Također je data puna podrška nastavku saradnje putem kanala INTERPOL-a i EUROPOL-a, a koja se odvija preko Direkcije. Članovi Zajedničke komisije su izrazili interesovanje i za osiguravanje trajnog smještaja Direkcije.\nTokom današnje posjete članovi Zajedničke komisije obišli su Operativni centar DKPT-a BiH gdje su bili u prilici susresti se s predstavnicima policijskih agencija iz sastava Ministarstva sigurnosti BiH, entitetskih ministarstava unutrašnjih poslova, kao i dijela kantonalnih ministarstava koje su direktno učestvovale u izvršenju konkretnih zadataka.\nČlanovi komisije izrazili su zadovoljstvo povodom postignutih rezultata Direkcije u proteklom periodu, te su dali punu podršku daljnjem radu, kao i budućim planiranim aktivnostima u skladu sa strateškim dokumentima Direkcije.\nDruga generacija kadeta Direkcije u činu ''policajac'' položila zakletvu\nDirekciju BiH posjetio novoimenovani policijski ataše Slovenije\nAmbasador Srbije posjetio Direkciju za koordinaciju policijskih tijela BiH\nDirekcija za koordinaciju policijskih tijela BiH Mirsad Vilić Mario Karamatić Sifet Podžić\nDžekina bravura za plasman "Vučice" u četvrtfinale 13.03.2018 21:53\nVukeljić: Nezavisna RS politički cilj; Memišević: BiH je nedjeljiva poput atoma 13.03.2018 22:23


Američki Gruzijac novi plej Partizana! Stiže i centar, Meksikanac otpada! (VIDEO) - Telegraf.rs\n29/08/12 | 16:57\nAmerički Gruzijac novi plej Partizana! Stiže i centar, Meksikanac otpada! (VIDEO)\nDžejkob Pulen dolazi u Humsku, iz koje odlazi Meksikanac Horhe Gutijerez. Na poziciju centra, takođe, stiže Amerikanac, pošto se odustalo od Varde i Raduljice\nPartizan je rešio pitanje organizatora igre za narednu sezonu. Amerikanac Džejkob Pulen, rođen 1989, u spoljnoj liniji srpskog šampiona trebalo bi zajedno s Francuzom Leom Vestermanom da čini dobar tandem na poziciji organizatora igre.\nPulen je od 2007. do 2011. igrao na Kanzas Stejtu i karakteriše ga uloga igrača koji ne beži od odgovornosti, naročito u važnim mečevima. Trenutno nastupa za gruzijsku reprezentaciju u kvalifikacijama za Evropsko prvenstvo sa prosekom od 16 poena po meču. Prošlu sezonu je proveo u italijanskoj Bijeli.\nTo praktično znači da Partizan neće ponuditi trogodišnji ugovor (kako se pričalo) meksičkom igraču Horheu Gutijerezu, koji je nekoliko nedelja proveo na probu u šampionu Srbije. Međutim, poslednja prepreka do konačnog prelaska u Beograd mogla bi da bude pozivnica od Hapoela iz Jerusalima, koja je, prema izraelskim izvorima, vredna 300.000 dolara za sezonu.\nPREGOVORI SA RADULJICOM I VARDOM\n"Crno-beli" su dugo vagali između dva srpska centra oko angažovanja na najkritičnijem mestu u ekipi trenutno.\nRatko Varda, bivši centar "crno-belih" i Miroslav Raduljica (prošlogodišnja "petica" Partizana) dugo su figurirali kao pojačanja, ali je odluka trija Vujošević - Danilović - Todorić da pod koš dovedu još jednog stranca, tamnoputog igrača.\nIme novog centra očekuje se u narednih nekoliko dana.


Gebrüder Weiss pokreće zbirnu liniju od Beča do Moskve - Pluton Logistics\nKompanija Gebrüder Weiss je pokrenula novi nedeljni servis između Beča i Moskve.\nDruga redovna direktna linija Gebruder Weiss-a ka ruskoj prestonici predstavlja još jedan korak u planovima kompanije da proširi svoju zbirnu liniju ka Rusiji.\nVeć 2 godine, kompanija Gebruder Weiss posluje na liniji od bavarskog grada Memingena ka Moskvi. Rusko tržište od 140 miliona ljudi veoma je atraktivno za evropska preduzeća koja su izvozno orjentisana.\n– Cilj nove zbirne linije između Beča i Moskve jeste da odgovori na sve veće zahteve klijenata za redovnim servisnim uslugama ka Rusiji – kaže Thomas Moser, direktor i regionalni menadžer Black Sea/CIS Gebrüder Weiss-a.\n– Zahvaljujući liniji Memingen-Moskva stekli smo veoma značajno iskustvo, koje sada možemo da iskoristimo za razvoj druge linije.\nBeč će služiti kao centar za robu široke potrošnje, automotiv delove i industrijske komponente iz Centralne, Istočne i Jugoistočne Evrope, koji će se primarno prevoziti.\nGebrüder Weiss u petak (6. novembra) počinje sa redovnim polascima. Transport za Moskvu će trajati četiri dana, nakon čega će ekskluzivni partner JDE (Zheldor Ekspeditsiya) prevoziti robu primaocima u Rusiji.\nSa 244 lokacije u Ruskoj federaciji, prevoznik ima jednu od najvećih distributivnih mreža između Smolenska i Vladivostoka.\nGebrüder Weiss planira da poveća frekvenciju na obe linije, a slede i nove linije iz Evrope ka Rusiji, navodi se u saopštenju kompanije.\n← Podrška za uspostavljanje ZELENIH KORIDORA na glavnim graničnim prelazima sa EU\nPočinje obuka profesionalnih vozača za CPC u Paraćinu →


Radio Šumadinac > Forum > OPŠTI FORUMI > Aktuelnosti > Preminuo Slobodan Santrac\n13.02.2016 22:04 #1\nLegendarni jugoslovenski fudbaler Slobodan Santrač preminuo je u subotu u 70. godini od posledica srčanog udara\nSantrač je rođen u Koceljevi 1. jula 1946. godine, a fudbalsko ime je stekao noseći dres OFK Beograda za koji je postigao 186 golova igrajući u dva navrata za "romantičare". Igrao je još za Grashopers, Partizan i Galeniku iz Zemuna, u kojoj je 1983. godine i završio karijeru.\nBio je selektor Jugoslavije u periodu od 1994. do 1998. godine i vodio je tim na Svetskom prvenstvu u Francuskoj.\nOstaće upamćen i kao najbolji strelac u istoriji jugoslovenskih šampionata sa 218 postignutih golova. Zanimljivo, za reprezentaciju je odigrao samo osam mečeva i postigao je jedan gol, ali kada se saberu svi minuta na tih osam mečeva ispadne da je igrao samo 90 minuta.\nBio je i selektor Saudijske Arabije i Makedonije, a vodio je i kineske klubove Šandong, Čangšu, Đingdao i Šanksi, koji mu je bio poslednji klub, a od 2011. godine je bio bez angažmana.\nZadnji Post: 06.01.2016, 20:41\nSlobodan Vukovic Vuk\nZadnji Post: 31.08.2015, 19:27\nZadnji Post: 19.04.2014, 17:38\nZadnji Post: 11.08.2012, 18:25\nZadnji Post: 27.03.2012, 06:19


Srbija pregovara sa Rusijom o kupovini testova za otkrivanje korone - 15.07.2020, Sputnik Srbija\nSrbija pregovara sa Rusijom o kupovini testova za otkrivanje korone, izjavio je ministar industrije i trgovine Denis Manturov na sednici koordinacionog saveta... 15.07.2020, Sputnik Srbija\n18:00 15.07.2020 (Osveženo: 00:59 26.08.2021)\nPrema rečima Manturova, Rusija će isporučivati u inostranstvo domaće testove za otkrivanje virusa korona. Između ostalog, prve partije su već kupile Austrija i Egipat, dok se vode pregovori sa Bugarskom, Srbijom, Pakistanom i Ujedinjenim Arapskim Emiratima.\n„Počeli smo da izvozimo zaštitna odela u Turkemenistan i spremamo se za tender u Brazilu. Antiseptici i dezinfekciona sredstva kupuju države Persijskog zaliva“, dodao je on.\nPrema rečima ministra, zahvaljujući blagovremenim preduzetim merama Vlade, Rusija se u lečenju korone u potpunosti oslanja na domaća antikovid sredstva.\nOn je dodao da je Rusija opet počela da izvozi respiratore.\nU junu je bilo saopšteno da je Rusija povećala proizvodnju respiratora za skoro 35 puta – sa 60 na 200 mesečno.


Nvidia ukida podršku za drajvere za Windows 7 i Windows 8 - BIGportal.ba\n14 Juna, 2021 14 Juna, 2021 016\nMicrosoft je već odustao od podrške za Windows 7 i 8, a čak će se i proširena podrška za Windows 8.1 završiti u januaru 2023. “Velika većina naših GeForce kupaca je migrirala na Windows 10 OS”, navodi se u poruci o podršci kompanije Nvidia. “Kako bi vlasnici GeForce-a imali najbolju moguću sigurnost, podršku i funkcionalnost, Nvidia će se sada fokusirati na operativni sistem Windows 10”.\nTrenutno postoji 1,3 milijarde aktivnih Windows 10 uređaja, ali Windows 7 je i dalje u upotrebi u mnogim delovima sveta. Statcounter procenjuje da Windovs 7 i dalje čini 15 posto svih verzija Windows-a. Windows 10 ipak dominira u upotrebi Steam-a, čineći skoro 93 procenta sa Windows 7 sa nešto manje od 2 procenta. Takođe se očekuje da će Microsoft u oktobru lansirati novu verziju operativnog sistema Windows, koja će verovatno biti nazvana Windows 11.\nNvidijin poslednji drajver koji zvanično podržava ove stare verzije operativnog sistema biće dostupan 31. avgusta, a izdanje od 4. oktobra biće prvo koje podržava samo Windows 10.\nKatarina i Gobelja donijeli odluku: “Maštala je o tome, a onda se sve promijenilo”


Trening o javnom zagovaranju - Media & reform centar Niš\nSa ciljem da učesnicima ponudi potrebna znanja, veštine i razvoj stavova kako bi se dodatno uključili u zagovaračke akcije, Media i reform centar Niš i Fondacija Medija centar organizuju 2-dnevni trening o javnom zagovaranju.\nTrening je namenjen novinarima, predstavnicima novinarskih udruženja, sindikata novinara, udruženja građana, kao i predstavnicima institucija zainteresovanim za proces demokratizacije i razvoj građanskog društva u Srbiji.\nŠta je definicija i koji su elementi javnog zagovaranja ? Kako analizirati probleme i potrebe medija, sindikata i NVO u cilju unapređenja trenutnog stanja ? Kako osmisliti akcioni plan i razviti kanale komunikacije sa akterima procesa javnog zagovaranja ?\nDa li mediji treba da se bave javnim zagovaranjem i kakva je praksa u EU na tom polju ? Ovo su samo neka od pitanja na koja će odgovore učesnicima dati eksperti iz oblasti javnog zagovaranja, Kristina Lupu (Centar za nezavisno novinarstvo – Rumunija) i Mladen Jovanović (Evropske neprofitne strategije).\nProjekat “Partnerstvo za razvoj medija u jugoistočnoj Evropi“ u Srbiji sprovode Media i reform centar Niš i Fondacija Medija centar, a članovi SEENPM koji su deo projekta su Albanski medijski institut, Media centar za medije i razvoj civilnog društva (BiH),\nMedijske inicijative – udruženje za razvoj medija i promociju profesionalnog novinarstva (BiH), Makedonski institut za medije, Crnogorski medijski institut i Medijski razvojni centar (Bugarska).\nZa više informacija možete kontaktrati Mladena Velojića (mladen@mirc.rs) ili Gordanu Mladenović (mladenov@mc.rs)\nAgendu možete preuzeti ovde: Press realease Belgrade advocacy training


Ka artikulaciji političkih interesa romske zajednice | Rosa Luxemburg Stiftung Southeast Europe\nPublisher: Forum Roma Srbije, Beograd, 2015.\nPublikacija je nastala je kao rezultat programa političkog obrazovanja koji je Forum Roma Srbije realizovao tokom 2015. godine uz podršku Rosa Luxemburg Stiftung Southeast Europe, uključujući konferenciju održanu 31. oktobra i 1. novembra 2015. u Beogradu. Cilj konferencije je bilo unapređenje znanja iz domena političko-ekonomske i socijalne istorije, uz razmenu mišljenja o aktuelnim društvenim i političkim procesima koji utiču na živote Roma i Romkinja. Publikacija donosi tekstove koji su nastali na osnovu predavanja i izlaganja učesnika ove konferencije. Zajednički fokus objavljenih tekstova je traženje konstruktivnih alternativa sveprisutnim politikama isključivanja pripadnika romske zajednice. Publikacija treba da posluži kao izvor za učenje o aktuelnim temama iz ove oblasti kao i podstrek na diskusiju o tome gde se nalaze potencijalna politička rešenja mnogobrojnih problema sa kojima se suočavaju Romi i Romkinje u Evropi i Srbiji danas.


PREDIZBORNE AKTIVNOSTI - Društvo - Dnevni list Danas\nPočetna » Društvo » PREDIZBORNE AKTIVNOSTI\nPredsednik G17 PLUS Mlađan Dinkić obišao je na Badnji dan Topolu, Aranđelovac i Oplenac. Dinkić je na Oplencu posetio crkvu Svetog Đorđa i položio badnjak u kuću u kojoj je živeo kralj Petar I Karađorđević, dok je gradio ovu crkvu. Upravnik Zadužbine Miladin Gavrilović poklonio je lideru G17 PLUS badnjak i dren, poželevši zdravlje i sreću njegovoj porodici.\nPredsednik G17 PLUS Mlađan Dinkić obišao je na Badnji dan Topolu, Aranđelovac i Oplenac. Dinkić je na Oplencu posetio crkvu Svetog Đorđa i položio badnjak u kuću u kojoj je živeo kralj Petar I Karađorđević, dok je gradio ovu crkvu. Upravnik Zadužbine Miladin Gavrilović poklonio je lideru G17 PLUS badnjak i dren, poželevši zdravlje i sreću njegovoj porodici. Tom prilikom, Dinkić je na poklon dobio i mali džak lešnika, uz želju da i dalje bude vredan kao oplenačke veverice, a srpski budžet uvek dupke pun.Govoreći o Petru I Karađorđeviću na konvenciji u Aranđelovcu, Dinkić je poručio da bi moderni političari u Srbiji trebalo da se ugledaju na ovog srpskog vladara po skromnosti.\nKikinda – Funkcioner DSS Srbije Predrag Bubalo je, na Badnje veče, uručio 160.000 dinara desetočlanoj porodici Milje Kockar iz Kikinde, kao poklon predsednika DSS Vojislava Koštunice. Bubalo, koji je i ministar privrede, rekao je da su ta sredstva izdvojena od stranačkih para i da ga je premijer Koštunica pozvao i zamolio da u njegovo ime uruči novac toj porodici na Badnje veče. Kockareva se ranije obraćala za pomoć nadležnima, jer je dete ratnog vojnog invalida, ima dva brata invalida i bolesnu decu. Ona je kao samohrana majka odgajila dva sina od plate poslužitelja, brine i o unučićima, nema dovoljno novca za lekove, a navela je da je zaslužila bar neki manji stan.\nBeograd – Saradnik bečkog Instituta za međunarodne ekonomske studije Vladimir Gligorov ocenio je, na subotnjoj promociji ekonomskog programa Koalicije LDP-GSS-SDU-LSV „Moderna ekonomija“, u Sava centru, da Srbija skupo plaća cenu zaostajanja u približavanju Evropskoj uniji. Gligorov je naveo da je pristupanje EU od fundamentalnog značaja za transformaciju bilo koje zemlje u tranziciji. „Ne samo zbog toga što je to proces koji nameće institucionalne promene, već i zato što je to ključni faktor rasta i ključno tržište za jednu zemlju kao što je Srbija“, rekao je Gligorov koji je autor ekonomskog programa te koalicije.\nBeograd – Dragomir Karić, zamenik predsednika Pokreta Snaga Srbije – Bogoljub Karić, Božićne praznike proveo je na Kosovu i Metohiji, saopštava njegova partija. „Status Kosova ne sme biti rešavan brzim odlukama sa kojima se neće složiti ni Srbi ni Albanci. Ako je međunarodna Zajednica na rešavanje statusa Kipra mogla da čeka 27 godina, i da Kipar tek prošle godine bude primljen u EU, zašto onda tako nešto ne bi bilo primenljivo i na Kosovo. Bolje je sačekati, ako treba i 10 godina, nego proliti kap bilo čije krvi, na ovoj svetoj zemlji“, saopštio je Karić u Pećkoj patrijaršiji.\nBeograd – Kandidat za poslanika Demokratske stranke Dragoljub Mićunović izjavio je da objavljivanje predloga o statusu Kosova ne sme uticati na formiranje vlade u Srbiji. Mićunović je komentarišući najavu iz kabineta specijalnog izaslanika za Kosovo da će predlog o statusu Kosova biti saopšten odmah posle izbora, ocenio da „ta vest ne mora biti tačna.“ „On (Ahtisari) će o tome obavestiti Kontakt grupu, nakon čega će ona taj predlog razmatrati. Nakon toga sa tim izveštajem trebalo bi upoznati i Savet bezbednosti. Dakle, to je duži proces. Međutim, to ne sme da utiče na sastav vlade“, ukazao je Mićunović. Prema njegovim rečima, DS ima jasan program u vezi sa rešenjem problema Kosova i saradnju sa Evropom. „Neko ko sada najavljuje krizu u vezi sa sastavom vlade nema čistu savest. Mi moramo što pre da sastavimo vladu, bez obzira šta se događalo“, rekao je Mićunović.


Naš majstor iluzije oduševio mađarsku publiku\nMađioničar Igor nastupio je četiri puta zaredom pred prepunom salom u predstavi "Majstori iluzije" ( “Illúzió Mesterei” ) u Budimpešti. Svojim majstorijama, naš iluzionista, oduševio je prisutnu publiku u Mom teatru, kao i kolege.\nObjavljeno: subota, 12. mart 2016.\nIgor nastavlja uspešnu turneju po Evropi\nIgor je svoju turneju po Evropi nastavio nastupom na najvećem festivalu na svetu. Svoje mađioničarske majstorije izveo je u okviru Gala večeri na šezdeset i četvrtom Festivalu magije u Blekpulu.\nObjavljeno: petak, 26. februar 2016.\nIgor nastupio u najvećem kabareu na svetu\n"Srbija ima dva genija - Đokovića i Igora. Gledajte, ne ispuštajte iz vida njegove ruke." - ovako je poznati francuski voditelj Patrik Sebastijan najavio nastup našeg mađioničara Igora u najvećem kabareu na svetu "Le plus Grand Cabaret du Monde".\nObjavljeno: ponedeljak, 01. februar 2016.\nNaša magija ponovo osvaja Francusku\nTour de France se nastavlja... Igor je svojim mađioničarskim majstorijama ponovo oduševio francusku publiku nastupajući tokom dve večeri za redom u okviru Festivala iluzije i vizuelnih umetnosti koji je održan krajem januara ove godine u prepunoj sali “Teatre du Veisinet” u bajkovitom gradiću Montenson kraj Pariza.\nObjavljeno: četvrtak, 21. januar 2016.\nSvetsko, a magično naše!\nNakon velikog uspeha u Parizu, naš najpoznatiji iluzionista Igor Trifunov još jednom je osvojio Francusku publiku nastupajući čak pet puta u prepunoj sali Trijangl pozorišta u Renu.


Izetbegović: Sa zakonom o akcizama pokušavati dok ne prođe\nutorak, 30 Maj 2017 00:00\nČlan Predsjedništva Bosne i Hercegovine Bakir Izetbegović primio šefa delegacije EU u BiH ambasadora Lars-Gunnara Wigemarka.\nTeme razgovora bile su aktuelnosti u procesu integracije i reformi na putu BiH prema članstvu u EU. Član Predsjedništva Bosne i Hercegovine Bakir Izetbegović naglasio je da je potrebno intenzivirati reforme s ciljem ubrzavanja razvoja i integracijskih procesa. Bilo je riječi i o modalitetima operacionalizacije Koordinacijskog mehanizma za EU integracije. Sagovornici su se složili da je bitno pokrenuti rad u svim grupama unutar koordinacijskog mehanizma, a eventualne nedostatke i nesuglasice rješavati u hodu.\nŠef delegacije EU i specijalni predstavnik EU u BiH Lars-Gunnar Wigemark istakao je da je neophodno pokušati opet s donošenjem zakona o akcizama na gorivo jer je uz njihovo donošenje usko vezano unapređenje infrastrukture, ali i dalji tok reformi.\nSagovornici su se složili da je neophodno u javnosti pojasniti korist od akciza i pratećeg paketa povoljnih kredita za infrastrukturne projekte u cijeloj državi.\nGospodin Wigemark je također informisao člana PBiH Izetbegovića o značaju projekta obnove luke Brčko kreditom EBRD-a, u okviru Agende povezanosti za Zapadni Balkan, koja će biti razmatrana na Samitu u Trstu 12. jula.


Miris kiše na Balkanu (Miris kiše na Balkanu) - Serije - mojtv.net\nŽivoti članova porodice Salom,židova nastanjenih u Sarajevu još od kraja sedamnaestog veka\nPod rediteljskom palicom reditelja i producenta Ljubiše Samardžića, ogromna glumačka, autorska i produkcijska ekipa završila je projekat čije je snimanje trajalo četiri meseca na velikom broju lokacija u Beogradu, Sarajevu, Dubrovniku, Zemunu, Pančevu i nekoliko sela nadomak Beograda. Nakon velikog uspeha i glednosti TV serije “Jesen stiže, Dunjo moja”, RTS i “Cinema Design” našli su se pred još većim i odgovornijim zadatkom - ekranizacijom romana-sage književnice Gordane Kuić.\nRadnja TV serije obuhvata period od 1914. do 1945. godine, od početka Prvog svetskog rata pa sve do samog završetka Drugog svetskog rata. Otac Leon i majka Estera imaju pet ćerki: Blanki, Riki, Buku, Ninu i Klaru, kao i sina Atletu. Njihove životne sudbine prelamaju se kroz ratove i stradanja, ljubavi i razočarenja, sreću i tugu…kroz uzbudljivi niz najrazličitijih situacija i emocija koje ovaj roman u sebi nosi.\nStalne selidbe i progoni židova kroz vekove, prelamaju se kroz živote i odlaske glavnih junaka iz njihovog rodnog Sarajeva u razne gradove tadašnje zajedničke države, kao i u mnoge druge gradove Evrope i sveta. Prateći sagu o porodici Salom dolazimo do metafore o borbi i trajanju kroz sudbine mnogih porodica koje su živele na ovim našim prostorima, ma kojim narodima i religijama da su pripadale.\nNeverovatan život psa Enza\nDirljiva priča o posebnoj vezi između vozača trkaćeg automobila i njegovog vernog psa\nKarl Glusman, Benoit Debie, Klara Kristin


18 stvari koje veoma kreativni ljudi rade drugačije ~ Nasa kuhinja\n06:35 Zanimljivosti No comments\nNova oblast u psihologiji, poznata kao posttraumatski rast, bavi se pozitivnim posledicama negativnih događaja. Ona zagovara stav da mnogi ljudi umeju da iskoriste nevolje koje su ih zadesile i traume iz ranog perioda života za kreativni razvoj. Naučnici su ustanovili da traume pomažu ljudima da se razvijaju kada je reč o međuljudskim odnosima, duhovnosti, poštovanju života, ličnoj snazi i, što je najvažnije, kreativnosti - te da uoče nove šanse u životu.\nObavljanje kreativne delatnosti često se opisuje kao proces u kome stalno doživljavate neuspeh sve dok ne otkrijete ono što će vas dovesti do rezultata. Kreativne osobe - barem one uspešne - naučile su da neuspeh ne primaju lično.\nOni su beskrajno radoznali. Posmatraju svet oko sebe, želeći da znaju zašto i kako je nešto tako kako je - bilo kroz razgovor sa drugima, bilo tako što sami analiziraju stvari.\nNedavno sprovedeno istraživanje pokazalo je da su muzičari - uključujući one koji sviraju u orkestrima, rade kao profesori muzike ili nastupaju solo - veoma osetljivi na umetničke lepote.


Radnici "Partizanskog puta" nastavljaju protest – Nadlanu.com\nRadnici "Partizanskog puta" nastavljaju protest\nObjavljeno 24. juna 2011. / 10:59:26\nRadnici preduzeća "Partizanski put" iz Beograda nastavili su u petak proteste, ovog puta ispred Agencije za privatizaciju, i najavili da će neki od njih stupiti u štrajk glađu ukoliko se hitno ne nađe rešenje za probleme te firme.\nPredsednica sindikata “Partizanskog puta” Vesna Čikarić je agenciji Beta kazala da će okupljeni radnici, njih oko 70, pokušati da saznaju od predstavnika Agencije za privatizaciju da li je u četvrtak Vlada Srbije raspravljala o njihovim zahtevima.\nOna je, ukoliko ne dodje do pomaka u ispunjenju njihovih zahteva, za ponedeljak najavila protestne šetnje i štrajk glađu pojedinih radnika.\nRadnici firme “Partizanski put” koju je kupilo preduzeće za puteve “Beograd”, deo Nibens grupe, traže raskid kuporodajnog ugovora i isplatu sedam zaostaih zarada. Milo Đurašković , vlasnik Nibens grupe, uhapšen je zbog sumnje da je kruševački FAM oštetio za 32 miliona evra.\nOkupljeni drže transparente “Bolje raskid ugovora nego stečaj,” “Đuraškoviću da li su tvoja deca vrednija od naše” i “Tadiću da li znaš da su tajkuni sve bogatiji a radnici sve siromašniji“.\nBEOGRAD, 24. juna 2011. (Beta)\nSrbija potopila SAD\nVerila se Sara Ramirez iz serije "Uvod u anatomiju"


Milion evra za projekte razvoja\nradiostoplus.com (N. Kočović) Економија Коментари\nMinistarstvo regionalnog razvoja i lokalne samouprave izdvojiće preko 100 miliona dinara za realizaciju projekata za podršku razvoja poslovnih zona u Sjenici, Prijepolju i Novoj Varoši.\nSjenica će od ovog ministarstva dobiti nešto više od 52 miliona dinara za projekat rekonstrukcije Lenjinove ulice u Industrijskoj zoni.\nPrijepolje je za sanaciju drumskog mosta preko Lima od države dobilo blizu 32 miliona, a Nova Varoš 30,6 miliona dinara za projekte podrške razvoju poslovne zone i rekonstrukciju crpne stanice “Branoševac”.\nMinistarstvo regionalnog razvoja i lokalne samouprave podržalo je ukupno 25 projekta iz Srbije, a za njihovu realizaciju izdvojeno je više od 464 miliona dinara.\nOvi projekti za cilj imaju stvaranje povoljnih uslova za privlačenje investicija i otvaranje novih radnih mesta.\nЗа "Бањицу" 23,4 милиона


(FOTO) VESIĆ: Beograd najveći poljoprivredni region posle Vojvodine! - Informer\n20:05 Beograd 0\nInformer.rs/Tanjug | 17. 05. 2019.\n(FOTO) VESIĆ: Beograd najveći poljoprivredni region posle Vojvodine!\nBeograd je najveći poljoprivredni region u Srbiji posle Vojvodine, izjavio je danas na Novosadskom sajmu zamenik gradonačelnika Goran Vesić i dodao da će ove godine iz gradskog budžeta za poljoprivredu zato biti izdvojeno 200 miliona dinara\nZameik gradonačelnika je tokom posete Novosadskom sajmu, na kojem Grad Beograd nastpa četvrti put, ove godine sa 12 opština, Vesić je rekao da od 2016. Grad Beograd svake godine povećava izdvajanja za poljoprivredu.\nNaglašava da se poslednjih godina „ozbiljno bave razvojem i ulaganjem u poljoprivredu, a jedan od načina je i učešće na najvećoj sajamskoj manifestaciji, Poljoprivrednom sajmu“.\n- Upravo smo završili konkurs za 200 miliona dinara za naše poljoprivrednike na teritoriji Beograda. Imamo 400 i nešto poljoprirvednika koji su se prijavili, uglavnom za poljoprivrednu mehanizaciju, a ove godine je hit pčelarstvo, za šta smo povećali novac - rekao je Vesić.\nGoran Vesić Beograd Novi Sad Sajam poljoprivreda


Zimski red letenja Jat Airwaysa - direktno do 25 gradova - DuB\nNaslovna » BG servis » Zimski red letenja Jat Airwaysa – direktno do 25 gradova\nAh Neša 25. oktobar 2012. BG servis Postavite komentar\nPutnici Jat Airwaysa od 28. oktobra 2012. do 30. marta 2013, iz Beograda mogu da putuju ka 25 evromediteranskih gradova u 18 zemalja.\nSa kupljenom Jatovom kartom, zahvaljujući saradnji sa partnerskim aviokompanijama, može se stići do još dve evropske destinacije Ljubljane i Bukurešta, kao i iz Beograda preko Moskve do Sankt Peterburga i Sočija u Rusiji. Od ovog leta i u toku zimske sezone Jat Airways leti direktno za Brisel dva puta nedeljno, a u saradnji sa holandskim KLM-om, svojim putnicima nudi i dodatnu dnevnu vezu sa administrativnim centrom Evropske unije preko Amsterdama.\nTokom zimskog reda letenja najfrekventnije linije Jat Airwaysa su za Amsterdam, Frankfurt, Beč, Cirih, Moskvu, Pariz, London, Skoplje, Sarajevo, Podgoricu i Tivat ka kojima avioni nacionalnog avioprevoznika lete najmanje jednom dnevno. Šest puta nedeljno leti se za Diseldorf, a pet puta sedmično za Rim i Atinu. Četiri puta nedeljno Jat leti za Berlin, Milano i Istanbul. Tri puta nedeljno leti se za Stokholm, Kopenhagen, Štutgart i Solun. Jat leti dva puta nedeljno za Brisel, Geteborg, Tel Aviv i Larnaku.\nSrpski nacionalni avioprevoznik u toku zimske sezone obavlja saobraćaj sa 155 frekvencija nedeljno, a u ponudi je i 55 letova sedmično koje Jat ima zahvaljujući saradnji sa kod-šer partnerima.\nU saradnji sa šest nacionalnih aviokompanija, na bazi komercijalnih ugovora o zajedničkom korišćenju linija, putnici iz Srbije mogu da putuju ka osam destinacija. Putnici Jata iz Beograda preko Amsterdama svakoga dana avionima KLM-a mogu stići do Brisela. Adria Airways-om pet puta nedeljno do Ljubljane i Tarom-om šest puta nedeljno za Bukurešt. Jat u saradnji sa kompanijom Austrian Airlines nudi još dvadeset tri leta nedeljno do Beča, a sa AlItalia-om još sedam letova nedeljno za Rim, dok je sa Aeroflot-om omogućeno još sedam letova sedmično za Moskvu. Zahvaljujući saradnji sa Aeroflot-om obezbeđena su i dva dnevna leta iz Beograda preko Moskve za Sankt Perburg, kao i sedam letova nedeljno preko Moskve za Soči.\nDo svih gradova u Evropi ka kojima Jat ne leti direktno, može se stići u kombinaciji sa drugim avioprevoznicima i to sa kompanijama Alitalia, Austrian, British Airways, Aeroflot, Air Berlin, Adria Airways, Tarom i Finair. Putnicima za Australiju, Novi Zeland, Bliski i Daleki istok i Indiju, Jat Airways nudi najpovoljnije veze u saradnji sa kompanijama Emirates, Etihad Airlines, Singapur Airlines i Srilankan Airlines preko više evropskih gradova. Do Pekinga i Šangaja može se stići Aeroflot-om preko Moskve i Air China-om iz gradova u Evropi.\nVeze za Severnu i Južnu Ameriku omogućene su u saradnji s kompanijom AlItalia preko Milana i Rima, kompanijama Virgin Atlantic i British Airways preko Londona, KLM preko Amsterdama, Austrian preko Beča kao i Air Berlin preko aerodroma u Nemačkoj. U Afriku putnici mogu putovati iz Beograda kombinovanim letovima Jat Airwaysa i kompanijama AlItalia, Austrian Airlines, Emirates i Etiopian Airlines. (danubeogradu.rs)\nTagoviavio karte avio prevoz bg servis dub jat airways zima\nPrethodni Počinje zimsko računanje vremena 2012/13.\nSledeći Romantični Beč: Advent 2012


Šta se dešava sa decom koja se ne bave sportom?\nNe biste verovali kada bismo vam rekli koliko dece postoji koja se gotovo nikada ne bave nijednom fizičkom aktivnošću, osim što imaju redovne časove fizičke kulture.\nOvo su deca koja žive statično pasivnim načinom života, koji obično znači da se nakon škole i obaveza u tom smislu, nadalje posvećuju sadržajima kao što je TV program, video igre, mobilni telefoni i tableti, internet i slično.\nNaravno, sve su ovo veoma primamljivi sadržaji i ne kažemo da ih treba zanemariti, ali ih nikako nije potrebno forsirati i to posebno ne na uštrb fizičkih aktivnosti. Ništa ne može da zameni rekreaciju u parku, trčanje, skakanje, jurcanje i sve ono što je deci namenjeno.\nDeca se razvijaju, i to treba da ide u dobrom smeru, potpomognuto vežbanjem, a ne da se dozvoli da mališani naglo izrastu u pubertetu i da nakon toga imamo mladog čoveka koji počinje da pati od problema sa kičmom, zglobovima, mlohavim mišićima i slično.\nSvi mladi ljudi žele da izgledaju dobro, da budu primećeni u društvu i od strane suprotnog pola, stoga je veoma važno da se do dobre fizičke građe dođe uz pomoć sporta.


KeepWarm •• Financing topics\nRazvoj poslovnih planova za projekte korišćenja biomase kao obnovljivog izvora energije &smernice poslovnog plana (srpski); Doc. dr Biljana Viduka, SPESCOM Consulting doo Novi Sad\nSvrha poslovnog plana - ključni elementi, upoznavanje sa razvojem i pripremom poslovnog plana, profil kompanije, informacije o projektu, analiza tržišta, lokacija; ekološki aspekti, poslovanje, kapitalni zahtevi i poslovni rizici, finansijska analiza, finansijska sredstva itd.\nPrezentacija predloga-Neophodnost usklađivanja sektorskih politika za razvoj tržišta bioenergije Poslovni modeli u oblasti bioenergije (srpski); Milica Vukadinović, GIZ Serbia\nKratka prezentacija programa GIZ DKTI „Razvoj održivog tržišta bioenergije u Srbiji“, motiv, ciljevi, dugoročni doprinos, pokretanje energetske tranzicije, razvoj projekata, uključujući saradnju sa lokalnim samoupravama, poslovni modeli za razvoj bioenergetskih projekata, održivi rast sektora biogasa, prednosti biogasa i zaključci\nAnaliza završenih predloga, radionica (srpski); KeepWarm\nPoslovni plan – Institut Vinča: Predstavljen je poslovni plan za delimičnu zamenu fosilnih goriva biomasom radi ostvarivanja uštede za grejanje Instituta Vinča, struktuiran u skladu sa predavanjem o Biznis planu, sa svim potrebnim elementima dokumenta BP, u pojednostavljenom formatu


Premija osiguranja veća za 3,9%\n10/06/2012 | 12:17\nUčešće životnih osiguranja, povećano je sa 16 odsto na 17,2 odsto, zahvaljujući ostvarenom porastu premije životnih osiguranja od 11,2 odsto u prvom tromesečju ove godine.\nPrema izveštaju NBS, struktura premije u prvom tromesečju 2012. godine je slična strukturi u istom periodu 2011. godine uz beleženje najvećeg učešća osiguranja od odgovornosti zbog upotrebe motornih vozila u ukupnoj premiji od 27,6 odsto.\nZatim, kako se navodi, sledi osiguranje imovine od požara i drugih opasnosti i ostalih osiguranja imovine – imovinska osiguranja sa 27,3 odsto, životna osiguranja sa 17,2 odsto i osiguranje motornih vozila – kasko sa 11 odsto.\nPremija neživotnih osiguranja u prvom tromesečju 2012. odine zabeležila je rast od 2,5 odsto u odnosu na prvo tomesečje 2011. godine.\nPremija obaveznog osiguranja od autoodgovornosti ostvarila je rast od 7,6 odsto, imovinskih osiguranja rast od šest odsto, dok je premija osiguranja motornih vozila – kasko ponovo zabeležila pad, ovog puta od 6,2 odsto, navela je NBS.\nBilansna suma društava svih 28 kompanija za osiguranje povećana je u prvom tromesečju 2012. godine na 133,4 milijardfe dinara dinara, što je 10,1 odsto više nego u istom periodu prethodne godine.\nDve nove kompanije koje su počele da rade na srpskom tržistu su Sogas i Aksa.\nU poređenju sa prvim kvartalom 2011. godine ostvareno je povećanje kapitala od 4,8 odsto i sada iznosi 33,9 milijardi dinara. Broj društava za osiguranje povećan je sa 26 na 28, uz uvećanje broja zaposlenih na 11.437, što je povećanje od 2,5 procenata.\nPredstavljen projekat autoputa Pojate-Preljina do Republike Srpske